Ανέκδοτο : Μ’ ανάβεις… - giapraki.com\nHome > MAGAZINO > ΕΥΘΥΜΟΓΡΑΦΗΜΑΤΑ > Ανέκδοτο : Μ’ ανάβεις…\nΑνέκδοτο : Μ’ ανάβεις…\nΜια ομορφούλα , πηγαίνει να ψωνίσει φρούτα από τον μανάβη της γειτονιάς.\nΤου μανάβη του αρέσει η δεσποινίδα και την γλυκοκοιτάζει.\n– Πόσο κάνουν τα κεράσια; ρωτάει η κοπέλα τον μανάβη\n– Ένα φιλί το κιλό, απαντά εκείνος.\n– Καλά, βάλτε μου τότε πέντε κιλά.\nΟ παντοπώλης όλο χαρά τα βάζει και τα δίνει στη κοπέλα.\n– Ευχαριστώ πολύ κύριε, απαντά εκείνη…\nAύριο θα έρθει η γιαγιά μου να σας πληρώσει !!!


Δήμος Κοζάνης - Ανοιχτή πρόσκληση υποβολής προσφοράς για λοιπές προμήθειες που αφορούν την περισυλλογή και φύλαξη αδέσποτων σκύλων - Προκηρύξεις\nΑνοιχτή πρόσκληση υποβολής προσφοράς για λοιπές προμήθειες που αφορούν την περισυλλογή και φύλαξη αδέσποτων σκύλων\nΛΟΙΠΕΣ ΠΡΟΜΗΘΕΙΕΣ ΠΟΥ ΑΦΟΡΟΥΝ ΤΗΝ ΠΕΡΙΣΥΛΛΟΓΗ ΚΑΙ ΦΥΛΑΞΗ ΑΔΕΣΠΟΤΩΝ ΣΚΥΛΩΝ\nΜετά από αριθμ. πρωτ 17085/1-7-2020 - 18320/9-7-20 & 22287/11-8-2020 ανοιχτής εκδήλωσης ενδιαφέροντος στην οποία δεν κατατέθηκε στο πρωτόκολλο του Δήμου καμία οικονομική προσφορά. Ο Δήμος Κοζάνης πρόκειται να προβεί στην ανάθεση τις ΛΟΙΠΕΣ ΠΡΟΜΗΘΕΙΕΣ ΠΟΥ ΑΦΟΡΟΥΝ ΤΗΝ ΠΕΡΙΣΥΛΛΟΓΗ ΚΑΙ ΦΥΛΑΞΗ ΑΔΕΣΠΟΤΩΝ ΣΚΥΛΩΝ με τη διαδικασία της απευθείας ανάθεσης σύμφωνα με τις διατάξεις του Ν. 4412/2016. Κριτήριο ανάθεσης της ανωτέρω προμήθειας είναι η πλέον συμφέρουσα από οικονομική άποψη προσφορά βάσει τιμής.\nΥπάρχει εξασφαλισμένη πίστωση μέσω του προϋπολογισμού του Δήμου Κοζάνης για το έτος 2020 Κ.Α. 20.6699.0004 (ΑΑΥ 630)\nΟι τεχνικές προδιαγραφές της ανωτέρω προμήθειας- υπηρεσία περιγράφονται αναλυτικά στην υπ’ αριθ. 127/2020 μελέτη που έχει συνταχθεί από της Δ/ΝΣΗΣ ΠΕΡΙΒΑΛΛΟΝΤΟΣ. Η εκτιμώμενη αξία της σύμβασης ανέρχεται στο ποσό των 878,40 € πλέον Φ.Π.Α. 13% 114,19€ ήτοι συνολικού προϋπολογισμού 992,59€.\nΟι ενδιαφερόμενοι για να συμμετάσχουν πρέπει να υποβάλλουν στο Δήμο την προσφορά τους εγγράφως στο πρωτόκολλο του Δήμου, τις εργάσιμες ημέρες και ώρες, μέχρι την 19/10/2020 ημέρα ΔΕΥΤΕΡΑ και ώρα 10.00 π.μ..


Δωρεάν Webinar για τους αθλητές του Calcetto FC!\nΗ καραντίνα ήρθε και άλλαξε πολλά στην καθημερινότητα μας.\nΈνα από αυτά είναι πως δεν μπορούμε να κάνουμε αυτό που μας αρέσει περισσότερο, να πηγαίνουμε στο γήπεδο με μία μπάλα στα πόδια, όμως αυτό δεν είναι και το μόνο.\nΗ ζωή που κάνουμε τώρα δεν έχει καμία σχέση με αυτήν που ξέρουμε και έχουμε συνηθίσει. Αυτό είναι που καθιστά δύσκολη την προσαρμογή στο lockdown και στην καθημερινότητα που αυτό περιλαμβάνει. Μέσα από τα ηλεκτρονικά σεμινάρια μας, οι αθλητές μας έχουν την ευκαιρία να ακούσουν λίγα λόγια για το πως μπορούν να συμβιώσουν για όσο χρειαστεί με αυτόν τον τρόπο ζωής, και να για το πως να είναι έτοιμοι όταν τα πράγματα γίνουν καλύτερα.\nΠρακτικές εφαρμογές Αθλητικής Ψυχολογιάς:Το Calcetto FC σε συνεργασία με την Αθλητική Ψυχολόγο Ελεάνα Κοκκίνη, καλεί τους αθλητές και τους προπονητές του σε μία διαδικτυακή συνάντηση με θέμα: Πρακτικές εφαρμογές Αθλητικής Ψυχολογίας: Η διαχείριση του lockdown και η ψυχολογική προετοιμασία για την επόμενη ημέρα.


Βάλτερ Πούχνερ, Το χώμα των λέξεων, εκδ. Αρμός – Περιοδικό Περί Ου\nΠαυλίνα Παμπούδη - 1 Αυγούστου 2020\nΟ Βάλτερ Πούχνερ μάς χαρίζει μία εκ βαθέων εξομολόγηση των πιο μύχιων φόβων του, των σκέψεών του, των διαψεύσεών του και των προσδοκιών του. Μοιράζεται τις εμπειρίες ζωής του, τις αγωνίες του και το απόσταγμα της σοφίας του, με έναν ποιητικό λόγο αποφθεγματικό, κάποιες στιγμές κρυπτικό, χωρίς να διστάζει, σε κάποια ποιήματά του, να ακολουθήσει ακόμα και την παιχνιδιάρικη παρωδία. Νουθετεί, προτρέπει, γλυκομαλώνει -όπως η μάνα το παιδί- τους νέους ποιητές για την ποίησή τους, μη διστάζοντας να επικρίνει και τα δικά του γραπτά και αμφιβάλλοντας και για τη δική του αξία ως ποιητή. Αμφιβολίες που πηγάζουν από την καλλιτεχνική ευαισθησία, το άγχος του δημιουργού να μην απογοητεύσει το μικρό παιδί που κρύβει μέσα του, το παιδί που τόσα χρόνια τον συντρόφευε και του έδειχνε το δρόμο”. (Ιωάννα Θέου)\n“Ο Πούχνερ εμφανίζεται ως σκηνοθέτης των ποιημάτων του, αφού κατά τη διάρκεια της ανάγνωσης των ποιητικών συλλογών του καλεί τον αναγνώστη να αλλάξει ρόλους. Ο ποιητής-σκηνοθέτης έχει την ικανότητα να δίνει στον αναγνώστη του το ρόλο του περιηγητή, και καθώς περπατάει σε μια θεατρική σκηνή, να ακούει τους τίτλους των ποιημάτων από ομάδες όλων των ηλικιών, εκ των οποίων μια ομάδα ζωγραφίζει τα ποιήματα σε καμβά, άλλη διαβάζει τους στίχους μέσα σε μυθιστόρημα ή θεατρικό έργο, άλλη ομάδα συνθέτει σε μουσικό έργο κάποιο άλλο ποίημα. Και εμείς οι περιηγητές παρασυρόμαστε από την ηχώ των στίχων, και οδηγούμαστε στο βάθος της ποίησης που συμπορεύεται με το πεδίο των εικαστικών τεχνών”. (Μαρίζα Γαλάνη)


Βροχή τα balance changes\nΜετά από αρκετό καιρό, επιτέλους έχουμε τις πολυαναμενόμενες αλλαγές στον Shen, τις οποίες επεξεργαζόταν αρκετά η Riot. Στόχος είναι να ενισχύσουν τον teamplay χαρακτήρα του champion και να τον κάνουν λίγο πιο αδύναμο στο splitpush.\nΑρχικά, η Q του πλέον θα δίνει bonus damage στα basic attacks μόνο ενάντια σε champions και όχι σε minions. Αυτό θα τον αποτρέψει από το να pushάρει waves γρήγορα και θα του δώσει λιγότερο control στο lane. Φυσικά όμως, δεν θα τον άφηναν με αυτό το μεγάλο nerf χωρίς να βελτιώσουν κάτι άλλο. Πιο συγκεκριμένα, η Riot θα μεγαλώσει το hitbox της E δίνοντάς του την δυνατότητα να setάρει ganks για τον jungler του πιο εύκολα μέσω του taunt.\nΤέλος, το Shield που δίνει η Ulti του θα scalάρει με το missing health του στόχου του. Αυτό θα τον αναγκάσει να την χρησιμοποιεί πιο αμυντικά και όσο περισσότερο διαρκεί το παιχνίδι, τόσο πιο δυνατή θα είναι.\nΌπως μας πληροφορεί και το DotEsports, η Riot έχει επίσης σχέδια για τον Heimerdinger αν και θα είναι δύσκολο να είναι έτοιμος μέχρι το patch 7.8. Μέσα στις επόμενες ημέρες αναμένονται οι αλλαγές στο PBE για να δοκιμαστούν. Μέχρι τώρα, δεν έχουμε καμία πληροφορία για το τι περιλαμβάνουν, αλλά σίγουρα θα τις δούμε live μέχρι το patch 7.10!


Η ηλεκτρονική απάτη μέσω του Microsoft Teams | Bitdefender\nΔημοσιεύτηκε στις 12 Μαΐου, 2020 5 Οκτωβρίου, 2020 από forthright\nΜια νέα επίθεση ηλεκτρονικού ψαρέματος (phishing) έχει ξεκινήσει χρησιμοποιώντας μια ειδοποίηση του Microsoft Teams, η οποία έχει στόχο να εξαπατήσει τους χρήστες να αποκαλύψουν τα διαπιστευτήριά τους, όπως κωδικούς και άλλες ευαίσθητες πληροφορίες. Εξαπλώνεται μέσω μηνυμάτων ηλεκτρονικού ταχυδρομείου, που έχουν πειστικό περιεχόμενο ώστε να τα ανοίξετε και να στείλετε τα στοιχεία σας.\nΠαρόλο που το Microsoft Teams μπορεί να μην είναι προφανές ότι συνδέεται άμεσα με το Microsoft Office 365, το γεγονός αυτό το καθιστά πολύτιμο για τους εισβολείς. Τα διαπιστευτήρια του Office 365 είναι ένα βασικό εμπόρευμα στη μαύρη αγορά, καθώς μπορούν να παρέχουν απευθείας πρόσβαση στα δίκτυα εταιρειών με τα έγκυρα ονόματα χρήστη και κωδικούς πρόσβασης.\nΠως λειτουργεί το Microsoft Teams Phishing;\nΗ διαδικασία ηλεκτρονικού ψαρέματος είναι άμεση και ακολουθεί μια γνωστή συνταγή: Οι χρήστες λαμβάνουν ένα email που πλαστοπροσωπεί ένα αυτοματοποιημένο email από το Microsoft Teams. Οι σελίδες προορισμού που ανοίγουν οι χρήστες μοιάζουν επίσης με αληθινές, εξαπατώντας τους ανθρώπους να πιστεύουν ότι είναι μια πραγματική υπηρεσία από τη Microsoft.\nΣε μία τέτοια επίθεση, το email περιέχει έναν σύνδεσμο προς ένα έγγραφο σε έναν τομέα που χρησιμοποιείται από έναν καθιερωμένο πάροχο μάρκετινγκ ηλεκτρονικού ταχυδρομείου για τη φιλοξενία στατικού υλικού που χρησιμοποιείται για καμπάνιες. Μέσα σε αυτό το έγγραφο υπάρχει μια εικόνα που καλεί τον παραλήπτη να συνδεθεί στο Microsoft Teams. Μόλις ο χρήστης κάνει κλικ σε αυτήν την εικόνα, η διεύθυνση URL μεταφέρει τον παραλήπτη σε μια παραβιασμένη σελίδα που πλαστοπροσωπεί τη σελίδα σύνδεσης του Microsoft Office. Στην άλλη επίθεση, η ανακατεύθυνση URL φιλοξενείται στο YouTube και, στη συνέχεια, ανακατευθύνεται δύο φορές στην τελική ιστοσελίδα που φιλοξενεί έναν άλλο ιστότοπο διαπιστευτηρίων ηλεκτρονικού ψαρέματος σύνδεσης Microsoft.\nΠώς να προστατεύσετε τον εαυτό σας από το ηλεκτρονικό ψάρεμα;\nΣυνήθως, τέτοιοι σύνδεσμοι, ηλεκτρονικού ψαρέματος, αναγνωρίζονται αμέσως από τα antivirus.\nΔιαβάστε: 5+1 Τips για να μην “ψαρώνεις” με το Phishing!\nΗ νέα καμπάνια Microsoft Teams phishing είναι η πιο πρόσφατη και δεν θα είναι η τελευταία. Συνιστάται στους χρήστες να μην ανοίγουν συνδέσμους από πηγές ή άτομα που δεν γνωρίζουν ή τουλάχιστον να επαληθεύουν την αυθεντικότητα του αποστολέα. Επίσης, μην κοινοποιείτε ποτέ τα διαπιστευτήριά σας στο Microsoft Office στο διαδίκτυο και χρησιμοποιήστε τα μόνο για διαδικτυακές υπηρεσίες που έχετε ήδη επαληθεύσει.\nΔείτε τα πακέτα της Bitdefender παρακάτω


Απόλλων: Το «τανκ» που προκαλεί τρόμο, 24Sports & News\nΟ Μπαγκαλί Νταμπό ξεκίνησε εντυπωσιακά τη σεζόν\n29 ΑΥΓΟΥΣΤΟΥ 2020 - 13:12\nΉρθε στο νησί μας ως άγνωστος μεταξύ αγνώστων. Στον Απόλλωνα τον ήξεραν πολύ καλά και γνώριζαν τι θα μπορούσε να τους δώσει μέσα στον αγωνιστικό χώρο. Τα πρώτα δείγματα γραφής του είναι εντυπωσιακά για νεεαποκτηθέντα ποδοσφαιριστή και αποτελεί τον σταρ της ομάδας στο ξεκίνημα της σεζόν.\nΑν δεν καταλάβατε ακόμα για ποιον μιλούμε, ασφαλώς και πρόκειται για τον Μπαγκαλί Νταμπό. Ο Γάλλος επιθετικός του Απόλλωνα άρχισε «φουριόζος» τη σεζόν, δείχνοντας δείγματα ενός πολύ σπουδαίου ποδοσφαιριστή. Δεν είναι μόνο τα τέσσερα γκολ στο σύνολο, αλλά και η γενικότερη παρουσία του, που προκαλεί μεγάλη ικανοποίηση στα ενδότερα της ομάδας. Το σκάουτινγκ που έγινε για τον Νταμπό λειτούργησε άψογα και ο Απόλλωνας έχει ένα «τανκ» στο οπλοστάσιό του.\nΈνα γκολ κόντρα στην Δόξα στην πρεμιέρα του πρωταθλήματος και άλλα τρία κόντρα στην Σαμπουρτάλο για το Γιουρόπα Λιγκ είναι ένας εξαιρετικός απολογισμός για τον Γάλλο επιθετικό και το ζητούμενο είναι αυτό να συνεχιστεί και το επόμενο διάστημα, προς τέρψιν του Σωφρόνη Αυγουστή και των οπαδών της ομάδας.\nΗ επιτάχυνση του με την μπάλα ή χωρίς, τα αθλητικά προσόντά του, οι τοποθετήσεις του στην αντίπαλη περιοχή και η εκτελεστική του δεινότητα είναι χαρίσματα που δύσκολα τα συναντάς στο ποδόσφαιρό μας. Ο Νταμπό τα διαθέτει σε πολύ μεγάλο ποσοστό και στην ομάδα της Λεμεσού νιώθουν απόλυτα δικαιωμένοι για την επιλογή τους.\nΕίπε το ναι και έρχεται Μπίσεσβαρ\nΑπό τον Απόλλωνα, στην διακίνηση ναρκωτικών!


Χαρτοφυλάκιο ακινήτων αξίας 200 εκατ. βλέπει η BriQ – Insider's IQ\nΧαρτοφυλάκιο ακινήτων αξίας 200 εκατ. βλέπει η BriQ\nin COVER STORY, REAL ESTATE, SLIDER\nΗ χαμηλή έκθεση της BriQ Properties ΑΕΕΑΠ (Ανώνυμη Εταιρεία Επενδύσεων Ακίνητης Περιουσίας) σε δανεισμό βοηθά τις επιλογές της για την περαιτέρω ανάπτυξη του χαρτοφυλακίου ακινήτων της.\nΌπως είπε χθες η διευθύνουσα σύμβουλος της BriQ, Άννα Αποστολίδου, κατά τη ετήσια γενική συνέλευση, απαντώντας σε ερωτήσεις για το επενδυτικό πλάνο της επόμενης τριετίας, ο δείκτης μόχλευσης της εταιρείας (δάνεια/ επενδύσεις σε ακίνητα) είναι 23%. «Εύκολα, λοιπόν, το χαρτοφυλάκιο μας (σήμερα αξίας 122 εκατ.) μπορεί να φθάσει στα 150 εκατ., ακόμα και στα 200 εκατ. με αύξηση του δανεισμού μας που είναι χαμηλά» σημείωσε και πρόσθεσε: «Στόχος είναι να μεγαλώσουμε με επενδύσεις σε logistics, ξενοδοχεία και γραφεία».\nΗ μέση απόδοση του χαρτοφυλακίου της BriQ είναι 7% με την διευθύνουσα σύμβουλο να αναφέρει ότι δεν είναι εύκολο να διατηρηθεί όταν οι τιμές ανεβαίνουν και οι αποδόσεις πέφτουν. «Το 7% παραμένει στόχος μας, ωστόσο, οτιδήποτε πάνω από 6% είναι καλή απόδοση» κατέληξε.\nΤα στελέχη της BriQ, όπως και όλης της αγοράς του real estate, προβληματίζονται για την τεράστια άνοδο του κόστους των υλικών κατασκευής. Πάντως, η επέκταση κατά 4.460 τ.μ. της σύγχρονης αποθήκης στον Ασπρόπυργο που παρέδωσε η BriQ στις αρχές του έτους στον μισθωτή της (Quest Technologies) είναι υπό κατασκευή. Θα παραδοθεί τέλος 2022 και το συνολικό ετήσιο μίσθωμα από το ακίνητο αυτό θα διαμορφωθεί σε 1,3 εκατ.\nΔεν υφίσταται ακριβές χρονοδιάγραμμα για το πότε θα ξεκινήσει η κατασκευή της δεύτερης φάσης της αποθήκης (ακόμα 15 χιλ. τ.μ.). Η επικεφαλής της ΑΕΕΑΠ υπογράμμισε σχετικά πως δεν συμφέρει να καθυστερήσει καθώς και ότι βρίσκεται σε συζητήσεις με υποψήφιους μισθωτές.\nΣτο στάδιο των μελετών βρίσκεται η ανακαίνιση του κτηρίου γραφείων της εταιρείας στην Ποσειδώνος, ενώ για την επέκταση του ξενοδοχείου στην Πάρο η ΑΕΕΑΠ θα καταθέσει για την άδεια με τις εργασίες να ξεκινούν μετά το καλοκαίρι, επένδυση 1,5 εκατ. χωρίς τη γη.\nΚατά τη γενική συνέλευση ο Θεόδωρος Φέσσας, πρόεδρος της BriQ και βασικός μέτοχος (πρώην πρόεδρος του ΣΕΒ) κληθείς να σχολιάσει το οικονομικό περιβάλλον που έχει διαμορφωθεί αναφέρθηκε στην αστάθεια που δημιουργείται από τον πληθωρισμό και το χαμήλωμα των προσδοκιών για την ανάπτυξη παγκοσμίως. «Στην Ελλάδα» – πρόσθεσε – «έχουμε να διανύσουμε και έναν προεκλογικό χρόνο» και συμπλήρωσε: «Με τις τελευταίες γεωπολιτικές εξελίξεις παρατηρούμε μια αναστροφή της παγκοσμιοποίησης και αυτό σημαίνει ότι θα πρέπει να γίνονται περισσότερα στο εσωτερικό κάθε χώρας. Πρόκειται για μια ευκαιρία για την Ελλάδα που καλό θα ήταν να την εκμεταλλευτεί».\nΟ κ. Φέσσας επεσήμανε επίσης ότι τα ακίνητα παραμένουν μια ασφαλής – αμυντική επένδυση.\nΚατέληξε λέγοντας ότι αυτή τη στιγμή οι εκτιμήσεις εμπεριέχουν πολλά «εάν». «Θα πρέπει να τελειώσει ο πόλεμος για να θα δούμε με αισιοδοξία την κατάσταση».\nΧαρακτήρισε επίσης το Ταμείο Ανάκαμψης «δώρο» για την Ελλάδα, επισημαίνοντας ότι αυτό που πρέπει να κάνουμε είναι να απορροφήσουμε τους πόρους.


[Ελλάδα]Πάτρα:Πλήθος κόσμου στο A’ νεκροταφείο για το «αντίο» στον Κωστή Στεφανόπουλου ΦΩΤΟ-VIDEO - EPIRUS TV NEWS\n[Ελλάδα]Πάτρα:Πλήθος κόσμου στο A’ νεκροταφείο για το «αντίο» στον Κωστή Στεφανόπουλου ΦΩΤΟ-VIDEO\nEpirus TV NEWS 11/23/2016 12:58:00 μ.μ.\nΣε λαϊκό προσκύνημα η σορός του μέχρι τη 1.00 μ.μ.\nΚατά δεκάδες συρρέουν οι κάτοικοι της Πάτρας και της ευρύτερης περιοχής στο Α’ νεκροταφείο για το ύστατο χαίρε στον Κωστή Στεφανόπουλο. Η σορός του πρώην προέδρου της Δημοκρατίας έφτασε στην εκκλησία των Αγγέλων στις 12.06′ ενώ η ταφή έχει προγραμματιστεί να γίνει στη 1.00 μετά το μεσημέρι. Ωστόσο ενδέχεται να υπάρξει μικρή καθυστέρηση λόγω της κοσμοσυρροής.\n[Ελλάδα]Πάτρα:Πλήθος κόσμου στο A’ νεκροταφείο για το «αντίο» στον Κωστή Στεφανόπουλου ΦΩΤΟ-VIDEO Reviewed by Epirus TV NEWS on 11/23/2016 12:58:00 μ.μ. Rating: 5


Παραδοσιακά Μονοπάτια [#32]\nΒρίσκεστε εδώ: Home Ιδεολογία Ιδεολογικά Κείμενα Παραδοσιακά Μονοπάτια [#32]\nΕικόνα: Νεαρός Σαρακατσάνος σε σύγχρονη εκδήλωση, κρατώντας τον παραδοσιακό φλάμπουρα.\nΟι Σαρακατσάνοι, ή Καρακατσάνοι ή Σαρακατσαναίοι είναι ελληνικό φύλο του οποίου τις παραδόσεις συναντάμε σε ολόκληρη την ηπειρωτική Ελλάδα. Ως αποκλειστικά κτηνοτρόφοι, οι παλιοί Σαρακατσάνοι κινούνταν νομαδικά στην ελληνική επικράτεια και τηρούσαν τα ήθη και έθιμα των προγόνων τους με ευλάβεια. Κοιτίδα τους θεωρείται η οροσειρά της κεντρικής και νότιας Πίνδου και η Ρούμελη.\nΗ παραδοσιακή ενδυμασία των Σαρακατσάνων ήταν μαύρη μετά την Άλωση της Πόλης σε ένδειξη πένθους και οι ίδιοι έσφαζαν τα λευκά πρόβατα αλλά κρατούσαν τα μαύρα ζωντανά. Κατά τη διάρκεια της τουρκοκρατίας αντιστέκονταν στα ελληνικά βουνά και διήγαγαν κλέφτικο βίο. Οι ποιμενικοί τους πληθυσμοί έχουν το χαρακτηριστικό του ότι ακολουθούσαν θρησκευτικές δοξασίες αρχαιοελληνικής ρίζας παρόλο που είχαν ως κύριο θρήσκευμα την Ορθοδοξία, κάτι που βεβαίως συμβαίνει σε πολλές περιοχές της Ελλάδας. Για παράδειγμα πίστευαν σε δοξασίες και θρύλους όπως τον χορό των νεραϊδών στα χοροστάσια, την ύπαρξη δαιμόνων, τις μοίρες που καθορίζουν το πεπρωμένου ενός νεογέννητου, τα φυλακτά και το “κακό μάτι”.\nΣτην ελληνική λαογραφία μπορεί κανείς να μελετήσει την παραδοσιακή τους (και μοναδική τους κάποτε) αμφίεση και τις παραδόσεις τους, αφού πολλοί κλέφτες και αρματωλοί της Επανάστασης του 1821 ήταν Σαρακατσάνοι, με πιο γνωστό τον Κατσαντώνη, ενώ και στον Μακεδονικό αγώνα τα τσελιγκάτα τους ήταν κρησφύγετα και ορμητήρια Μακεδονομάχων.\nΣτην επίσημη φορεσιά των ανδρών Σαρακατσάνων κυριαρχούσαν τα αυστηρά σκούρα χρώματα με κύριο στοιχείο τη γνωστή φουστανέλα, που θεωρείται η συνέχεια του μανδύα των αρχαίων χρόνων. Τα μαλλιά τους συνήθως ήταν μακριά και το λευκό τους πουκάμισο ήταν ανοιχτό στο στήθος ως ένδειξη ελεύθερου ατόμου. Άλλα μέρη της φορεσιάς τους ήταν: το κατασάρκι δηλαδή η φανέλα, το λευκό πουκάμισο με τα φαρδιά μανίκια, οι πατούνες στις γάμπες, το μάλλινο ζωνάρι στη μέση και το τσιπκένι ως πανωφόρι. Μέχρι το 1920 φορούσαν και τη φλοκάτα πάνω από το τσιπκένι τον χειμώνα, καθώς και το λεγόμενο λαχούρι επί της κεφαλής, ένα μαύρο μαντήλι που τύλιγε το βυσσινί τους φέσι. Στη Θράκη η ενδυμασία αυτή είχε κάποιες παραλλαγές και ονομαζόταν και Πολιτική.\nΤη γυναικεία φορεσιά στόλιζαν πολύμορφα κεντημένα μοτίβα, συνήθως στην ποδιά ή “παναούλα”, τα οποία συμβόλιζαν τη ζωή, τη γονιμότητα, τις συλλογικές μεταφυσικές αξίες, τη γέννηση, τον γάμο, τον θάνατο. Εντοπίζονται επίσης σχέδια του φεγγαριού, του ήλιου, του φιδιού και διαφόρων δένδρων και ανθών.\nΟι γάμοι στην κοινωνία τους γίνονταν με συνοικέσιο, αφού είχε προηγηθεί το “σύβασμα” δηλαδή ο αρραβώνας, ο οποίος θεωρείτο συμβόλαιο τιμής. Σε αυτόν, γινόταν ανταλλαγή ενός κόκκινου μαντηλιού, που είχε επάνω το δαχτυλίδι και παράλληλα νέοι και παιδιά πετούσαν τις σκούφιες τους ψηλά για να καταλάβει ο μελλόνυμφος νεαρός ότι η πραγματοποιήθηκε το σύβασμα. Ο γάμος ελάμβανε χώρα πριν τα Χριστούγεννα, δηλαδή κοντά στο χειμερινό ηλιοστάσιο και προτού αρχίσει το “γέννος” όπως έλεγαν. Ο γάμος είχε ως έθιμο τα “προζύμια” στην οικία του γαμπρού, που τα έπιαναν τρία παιδιά, δύο αγόρια και ένα κορίτσι, μη ορφανά - αυτό συνέβαινε για να είναι ο γάμος ευλογημένος και χωρίς θανάτους. Αυτά τα ζύμωναν για να φτιάξουν την “κ’λούρα” του γαμπρού. Ενδιαφέρον παρουσιάζει ο φλάμπουρας που κατασκευαζόταν για τον γάμο, ο οποίος μοιάζει πολύ με βυζαντινό λάβαρο. Ο φλάμπουρας ραβόταν από τον “μπράτιμο”, κοντινό πρόσωπο του γαμπρού, μη ορφανό και σηματοδοτούσε την ένωση των δύο ανθρώπων και την αρχή της κοινής τους ζωής. Το ξύλο του ήταν απο αγριοτριανταφυλλιά (“μαλιαροκολιά”) και στο πάνω άκρο του σχηματιζόταν σταυρός, στου οποίου τα τρία άκρα στερέωναν τρία μήλα ως σύμβολο γονιμότητας. Το κύριο μέρος του ήταν η ελληνική σημαία, στολισμένη με φρέντζες, κορδέλες, φούντες και “χαρχαγγέλια”.\nΠερισσότερα σε αυτή την κατηγορία: « Παραδοσιακά Μονοπάτια [#31]\tΠαραδοσιακά Μονοπάτια [#33] »


Εκδόσεις Σάκκουλα - Εκδόσεις - Ν. Χατζηνικολάου, Η απέλαση αλλοδαπού ως κύρωση του ποινικού δικαίου, 2006\nXVIII + 598\nΝ. Χατζηνικολάου, Η απέλαση αλλοδαπού ως κύρωση του ποινικού δικαίου, 2006\nΑ΄ - ΓΕΝΙΚΟ ΜΕΡΟΣ\n1.2. Η θέση του αλλοδαπού στην έννομη τάξη: συνταγματικές όψεις και βασικά χαρακτηριστικά του διεθνούς πλαισίου\n1.2.1. Η συνταγματική διάσταση\n1.2.2. Η διεθνής διάσταση\n1.2.3. Η στάση του ενωσιακής έννομης τάξης έναντι του αλλοδαπού: το γενικό πλαίσιο\n1.2.3.1. Η συγκυρία: η αλλοδαπότητα στη διελκυστίνδα της ευρωπαϊκής θεσμικής ρευστότητας\n1.2.3.2. Το δικαίωμα ελεύθερης κυκλοφορίας των κοινοτικών υπηκόων: από την οικονομική δραστηριότητα στην ιδιότητα του πολίτη της ένωσης\n1.2.3.3. Οι υπήκοοι «τρίτων» χωρών στην ενωσιακή και κοινοτική έννομη τάξη\n1.2.3.3.1. Ο αποκλεισμός των μεταναστών από την «ευρωπαϊκή ιθαγένεια» και το αντιστάθμισμα της ασφάλειας: μεθοδολογικά προβλήματα\n1.2.3.3.2. Η ενσωμάτωση του «κεκτημένου» και ο «χώρος ελευθερίας, ασφάλειας και δικαιοσύνης»: βασικά προβλήματα\n1.2.3.3.3. Βασικές κατευθύνσεις της ευρωπαϊκής προσέγγισης του μεταναστευτικού φαινομένου\n1.2.3.3.3.1. Το γενικό πλαίσιο\n1.2.3.3.3.2. Οι αρχικές προσεγγίσεις\n1.2.3.3.3.3. Η ποινική καταστολή της «υποβοήθησης» της παράνομης μετανάστευσης και οι πολιτικές «ε-πανεισδοχής»\n1.2.3.3.3.4. Προς μια «κοινή» μεταναστευτική πολιτική\n1.3. Η πορεία του ελληνικού νομοθετικού πλαισίου: βασικά χαρακτηριστικά των «νόμων περί αλλοδαπών» - Η απέλαση στον ΠΝ και τον ΠΚ\n1.3.1. Η μεταναστευτική πολιτική του έλληνα νομοθέτη: βασικές παράμετροι\n1.3.2. Ειδικότερα η θεσμική πορεία της απέλασης στον ΠΝ και τον ΠΚ\n1.3.2.1. Η απέλαση στον ΠΝ\n1.3.2.2. Η απέλαση στον ΠΚ\n1.3.2.2.1. Από το Σχέδιο του 1929/1933 στην ψήφιση του ΠΚ\n1.3.2.2.2. Οι τροποποιήσεις του άρθρου 74 ΠΚ\n2. Ο ΝΟΜΙΚΟΣ ΧΑΡΑΚΤΗΡΑΣ ΤΗΣ ΑΠΕΛΑΣΗΣ\n2.1. Η απέλαση στο πλαίσιο του υιοθετούμενου από τον ποινικό κώδικα κυρωτικού συστήματος\n2.1.2. Η θεμελίωση της διάκρισης μεταξύ ποινής και ασφαλιστικού μέτρου: μια κριτική καταγραφή\n2.1.2.1. Από την αμφισβήτηση της ποινής στη «συμβιβαστική» συνύπαρξη με αυτήν\n2.1.2.2. Η διατυπωθείσα κριτική\n2.1.2.3. Βασικά συμπεράσματα – Η «πρακτική» διάσταση\n2.2. Ειδικότερα η κύρωση της απέλασης\n2.2.1. Οι θεωρητικές απόψεις σχετικά με το χαρακτήρα της απέλασης\n2.2.2. Οι θέσεις της νομολογίας\n2.2.3. Οι συνέπειες της κύρωσης\n2.2.4. Η «εφαρμογή» των γενικών κριτηρίων στην κύρωση της απέλασης\n2.2.4.1. … στην περίπτωση του άρθρου 74 § 1 ΠΚ\n2.2.4.2. … στην περίπτωση του άρθρου 74 § 2 ΠΚ\n2.3. Μια αναγκαία παρέκβαση: «διοικητική» και «δικαστική» απέλαση\n2.3.1. Εισαγωγικά: η εν γένει αναγκαστική απομάκρυνση του αλλοδαπού από τη χώρα και οι δυο όψεις της απέλασης\n2.3.1.1. Πρώτη απαρίθμηση και ζητήματα ορολογίας\n2.3.1.2. Αναγκαστική απομάκρυνση από τη χώρα και απαγόρευση επανεισόδου: οι δύο όψεις της απέλασης\n2.3.2. Ειδικότερα οι μορφές της αναγκαστικής απομάκρυνσης του αλλοδαπού και ο νομικός χαρακτήρας τους\n2.3.2.1. Εισαγωγικά: σύντομη αναφορά στην προβληματική των διοικητικών κυρώσεων και τη διάκρισή τους από την ποινή\n2.3.2.2. Επαναπροώθηση και διοικητική απέλαση του παρανόμως διαμένοντος στη χώρα αλλοδαπού\n2.3.2.3. Η απέλαση των νόμιμων αλλοδαπών ενόψει διάπραξης αξιόποινης πράξης\n2.3.2.4. Διοικητική και δικαστική απέλαση των παράνομων αλλοδαπών ενόψει διάπραξης αξιόποινης πράξης\n2.3.2.5. Η συνταγματική διάσταση: η αντίκρουση ενός πιθανού αντίλογου - Η απέλαση του «επικίνδυνου» αλλοδαπού (76 § 1 περ. γ΄ και δ΄ ν. 3386/2005)\n2.4. Η επιρροή της απέλασης στην ποινική μεταχείριση του αλλοδαπού\n2.4.1. Επαναπροώθηση και ποινική δίκη\n2.4.2. Απέλαση και αναστολή της στερητικής της ελευθερίας ποινής\n2.5. Οι θέσεις του ΕΔΔΑ αναφορικά με το νομικό χαρακτήρα της απέλασης και οι ξένες σχετικές ρυθμίσεις\n2.5.1. Οι θέσεις του ΕΔΔΑ\n2.5.2. Μια σύντομη ματιά στις ξένες ρυθμίσεις\n2.5.3. Η απέλαση στο πλαίσιο της ΕΕ/ΕΚ\n2.5.3.1. Απέλαση και «κεκτημένο» Σένγκεν\n2.5.3.2. Η Οδηγία 2001/40/ΕΚ\n2.5.3.3. Μελλοντικές προοπτικές για την ενιαία ρύθμιση της απέλασης στο πλαίσιο της ΕΕ/ΕΚ\n2.6.1. Η θέση της μελέτης\n2.6.2. De lege ferenda προτάσεις\nΒ΄ - ΕΡΜΗΝΕΥΤΙΚΗ ΠΡΟΣΕΓΓΙΣΗ ΤΟΥ ΑΡΘΡΟΥ 74 ΠΚ\n1. Η ΔΙΑΤΑΞΗ ΤΟΥ ΑΡΘΡΟΥ 74 § 1 ΠΚ\n1.1. Οι προϋποθέσεις για τη δυνητική επιβολή της απέλασης\n1.1.1. Η έννοια του αλλοδαπού\n1.1.1.1. Ιθαγένεια, λαός και συναφείς έννοιες\n1.1.1.2. Ειδικότερα η έννοια του αλλοδαπού\n1.1.1.3. Παρέκβαση: Μπορεί στο μέλλον να προβλεφθεί η δυνατότητα δικαστικής απέλασης ημεδαπών;\n1.1.1.4. Ο κρίσιμος χρόνος για την ιδιότητα του αλλοδαπού και της νόμιμης ή μη παραμονής του στη χώρα: χρόνος τέλεσης της πράξης ή/και εκδίκασης της υπόθεσης;\n1.1.2. Καταδίκη σε ποινή κάθειρξης ή φυλάκισης\n1.1.3. Απέλαση και ανήλικος δράστης\n1.1.4. Απέλαση και τοπικά όρια εφαρμογής του ελληνικού ποινικού δικαίου\n1.1.5. Η απέλαση στις διατάξεις του ειδικού μέρους του ποινικού κώδικα\n1.2. Η επιμετρητική κρίση του δικαστηρίου στο πλαίσιο δυνητικής επιβολής της απέλασης\n1.2.1. Η επιμετρητική εργασία γενικότερα και οι ιδιαιτερότητες της απέλασης\n1.2.2. Οριοθέτηση της προβληματικής: τα συναγόμενα από τη διατύπωση της διάταξης κριτήρια\n1.2.3. Η αρχή της αναλογικότητας και η σημασία της για την ερμηνεία του άρθρου 74 ΠΚ\n1.2.3.1. Αρχή της αναλογικότητας και ποινικό δίκαιο\n1.2.3.2. Ειδικότερα η αφηρημένη δυνητική απειλή της απέλασης και η αναλογία της βαρύτητάς της με το έγκλημα του αλλοδαπού\n1.2.4. Απέλαση και ελαφρυντικές περιστάσεις\n1.2.5. Η στάθμιση του αδίκου και της ενοχής του αλλοδαπού\n1.2.5.1. Εισαγωγικές παρατηρήσεις\n1.2.6. Ο σύνδεσμος του αλλοδαπού με τον εγχώριο κοινωνικό χώρο\n1.2.6.2. Ο χρόνος παραμονής στη χώρα\n1.2.6.3. Λοιπά κριτήρια\n1.2.6.4. Ειδικότερα η έννοια του ομογενούς και η επιρροή της στην απόφαση για την επιβολή της απέλασης\n1.2.6.5. Ο αντίστροφος έλεγχος: ο σύνδεσμος του αλλοδαπού με τη χώρα καταγωγής\n1.2.6.6. Παρέκβαση: Η απέλαση ως «συγκεκαλυμμένη έκδοση»\n1.2.6.7. Η τροποποίηση του ν. 3090/2002 για τον ανήλικο αλλοδαπό\n1.3. Η ρύθμιση του άρθρου 74 § 1 ΠΚ και οι «παράνομοι» αλλοδαποί\n1.3.2. Η ειδικότερη προβληματική για τη μεταχείριση των «θυμάτων»\n1.4. Η κρίση για την επιβολή της απέλασης στη νομολογία\n1.5. Συμπερασματικά: η επιμετρητική εργασία σχετικά με την απέλαση και ο αναιρετικός έλεγχός της\n1.5.1. Συνοπτική έκθεση των θέσεων της μελέτης για τις προϋποθέσεις επιβολής της απέλασης και ιδίως για την επιμετρητική εργασία του δικαστηρίου\n1.5.2. Ειδικότερα ο αναιρετικός έλεγχος της κρίσης για την επιβολή της δικαστικής απέλασης\n2. Η ΔΙΑΤΑΞΗ ΤΟΥ ΑΡΘΡΟΥ 74 § 2 ΠΚ\n3. Η ΕΛΑΣΤΙΚΟΤΗΤΑ ΤΗΣ ΑΠΕΛΑΣΗΣ ΚΑΤΑ ΤΟ ΣΤΑΔΙΟ ΤΗΣ ΕΚΤΙΣΗΣ ΤΗΣ (74 § 3 ΠΚ)\n4. Η ΕΞΑΚΟΛΟΥΘΗΣΗ ΤΗΣ ΚΡΑΤΗΣΗΣ ΜΕΧΡΙ ΤΗΝ ΠΡΑΓΜΑΤΟΠΟΙΗΣΗ ΤΗΣ ΑΠΕΛΑΣΗΣ (74 § 4 ΠΚ)\n4.1. Η κράτηση του «υπό απέλαση» αλλοδαπού δράστη μέχρι το ν. 2721/1999\n4.2. Η προσθήκη της παραγράφου 4 με το ν. 2721/1999 και οι συναφείς μεταγενέστερες νομοθετικές επεμβάσεις\n4.3. Σύντομη προσέγγιση των διεθνών διαστάσεων του ζητήματος\n4.4. Ο ν. 3090/2002 – Κριτική αποτίμηση\n4.4.1. Η -σιωπηρή- κατάργηση του άρθρου 74 § 4 ΠΚ από τη διάταξη του άρθρου 99 § 5 ΠΚ\n4.4.2. Παρέκβαση: απέλαση, άρθρο 99 § 2 ΠΚ και ανασταλτικό αποτέλεσμα του ενδίκου μέσου\n4.4.3. Η κράτηση του «υπό απέλαση» αλλοδαπού και το άρθρο 6 του Συντάγματος\n4.4.4. Σύντομη αναφορά στην απόλυση υπό όρο - De lege ferenda προτάσεις\n5. Η ΠΑΡΑΓΡΑΦΗ ΤΗΣ ΑΠΕΛΑΣΗΣ\nΓ΄ - Η ΕΠΙΡΡΟΗ ΤΟΥ ΔΙΕΘΝΟΥΣ ΔΙΚΑΙΟΥ ΣΤΗΝ\nΕΦΑΡΜΟΓΗ ΤΟΥ ΑΡΘΡΟΥ 74 ΠΚ\n1. Η ΕΥΡΩΠΑΪΚΗ ΣΥΜΒΑΣΗ ΓΙΑ ΤΗΝ ΠΡΟΑΣΠΙΣΗ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ ΚΑΙ ΤΩΝ ΘΕΜΕΛΙΩΔΩΝ ΕΛΕΥΘΕΡΙΩΝ\n1.1. Οι αφορώσες στην απέλαση διατάξεις\n1.2. Η προβληματική των άρθρων 8 και 3 της ΕΣΔΑ\n1.2.1. Τα χαρακτηριστικά της νομολογίας του ΕΔΔΑ\n1.2.2. Δικαίωμα σεβασμού της ιδιωτικής και οικογενειακής ζωής – Άρθρο 8 ΕΣΔΑ\n1.2.3. Απαγόρευση των βασανιστηρίων - Άρθρο 3 ΕΣΔΑ\n1.2.3.1. Η απόλυτη προστασία και τα γενικά χαρακτηριστικά της\n1.2.3.2. Η ειδικότερη προβληματική των ασθενών αλλοδαπών\n2. ΤΟ ΔΙΕΘΝΕΣ ΣΥΜΦΩΝΟ ΓΙΑ ΤΑ ΑΤΟΜΙΚΑ ΚΑΙ ΠΟΛΙΤΙΚΑ ΔΙΚΑΙΩΜΑΤΑ\n3. ΟΙ ΔΙΕΘΝΕΙΣ ΡΥΘΜΙΣΕΙΣ ΣΧΕΤΙΚΑ ΜΕ ΤΗΝ ΑΠΑΓΟΡΕΥΣΗ ΤΩΝ ΒΑΣΑΝΙΣΤΗΡΙΩΝ – Η ΝΟΜΟΛΟΓΙΑ ΤΗΣ ΕΠΙΤΡΟΠΗΣ ΤΗΣ ΔΙΕΘΝΟΥΣ ΣΥΜΒΑΣΗΣ «ΚΑΤΑ ΤΩΝ ΒΑΣΑΝΙΣΤΗΡΙΩΝ ΚΑΙ ΑΛΛΩΝ ΤΡΟΠΩΝ, ΣΚΛΗΡΗΣ, ΑΠΑΝΘΡΩΠΗΣ Η ΤΑΠΕΙΝΩΤΙΚΗΣ ΜΕΤΑ-ΧΕΙΡΙΣΗΣ Η ΤΙΜΩΡΙΑΣ»\n3.1. Η αρχική προώθηση της νομολογίας του ΕΔΔΑ από την Επιτροπή: η επιρροή των «αμφιβολιών» στη διαπίστωση του κινδύνου\n3.2. Η μεταγενέστερη «σύγκλιση» της Επιτροπής με τη νομολογία του Στρασβούργου\n4. Η ΑΠΕΛΑΣΗ ΚΟΙΝΟΤΙΚΩΝ ΚΑΙ ΥΠΗΚΟΩΝ «ΤΡΙΤΩΝ» ΧΩΡΩΝ ΣΤΗΝ ΕΝΩΣΙΑΚΗ ΕΝΝΟΜΗ ΤΑΞΗ\n4.1. Η δικαστική απέλαση κοινοτικού υπηκόου\n4.1.1. Οι προβλέψεις της Οδηγίας 64/221/ΕΟΚ και η συναφής νομολογία του ΔΕΚ\n4.1.1.2. Ο «εξαιρετικός» χαρακτήρας της δημόσιας τάξης και ο αποκλεισμός της «γενικής πρόληψης» ως θεμελίου της απέλασης\n4.1.1.3. «Πραγματική και επαρκώς σοβαρή» απειλή κατά «θεμελιώδους συμφέροντος της κοινωνίας» - Η αρνητική ορι-οθέτηση του ΔΕΚ\n4.1.1.4. Η προηγούμενη ποινική καταδίκη και η συσχέτισή της με την απέλαση\n4.1.1.5. Η απαγόρευση του «αυτοματισμού» στην επιβολή της κύρωσης - Λοιπά κριτήρια\n4.1.1.6. Κριτική προσέγγιση - Η ετεροχρονισμένη αξιοποίηση της νομολογίας του ΕΔΔΑ από το ΔΕΚ\n4.1.2. Η νέα ρύθμιση της Οδηγίας 2004/38/ΕΚ\n4.2. Η δικαστική απέλαση υπηκόων τρίτων χωρών: η Οδηγία 2003/109/ΕΚ για τους «επί μακρόν διαμένοντες»\n4.3. Η Συνταγματική Συνθήκη και η επικείμενη προσχώρηση στην ΕΣΔΑ\n4.3.1. Ζητήματα από το «Χάρτη Θεμελιωδών Δικαιωμάτων της Ευρωπαϊκής Ένωσης»\n4.3.2. Δύο πρόσφατα παραδείγματα: Ευρωπαϊκό ένταλμα σύλληψης και Συμφωνία Έκδοσης ΕΕ και ΗΠΑ\n5. Η ΔΙΑΤΑΞΗ ΤΟΥ ΑΡΘΡΟΥ 74 ΠΚ ΚΑΙ Η ΠΡΟΣΤΑΣΙΑ ΤΩΝ ΠΡΟΣΦΥΓΩΝ\n5.1.1. Μια προστασία ανοικτή σε ποσοτικές και ποιοτικές διευθετήσεις\n5.1.2. Σύντομη επισκόπηση των ευρωπαϊκών εξελίξεων\n5.2. Η προσφυγική ιδιότητα στο μηχανισμό της ποινικής δίκης\n5.3. Ειδικότερα η απέλαση του πρόσφυγα ενόψει διάπραξης ποινικού αδικήματος\n5.3.1. «Μη επαναπροώθηση», 74 ΠΚ και άρθρο 3 ΕΣΔΑ και Διεθνούς σύμβασης κατά των Βασανιστηρίων\n5.3.2. Ειδικότερα η απέλαση του πρόσφυγα ενόψει διάπραξης ποινικού αδικήματος\n6. ΔΙΕΘΝΕΙΣ ΡΥΘΜΙΣΕΙΣ ΓΙΑ ΕΙΔΙΚΕΣ ΚΑΤΗΓΟΡΙΕΣ ΑΛΛΟΔΑΠΩΝ\n7. Η ΕΥΡΩΠΑΪΚΗ ΣΥΜΒΑΣΗ ΕΓΚΑΤΑΣΤΑΣΕΩΣ\n8. ΣΥΜΠΕΡΑΣΜΑΤΙΚΑ: Η ΚΑΝΟΝΙΣΤΙΚΗ ΑΞΙΑ ΤΗΣ ΡΗΤΡΑΣ ΓΙΑ «ΤΗΝ ΕΠΙΦΥΛΑΞΗ ΤΩΝ ΔΙΕΘΝΩΝ ΣΥΜΒΑΣΕΩΝ» ΣΤΟ ΠΛΑΙΣΙΟ ΤΟΥ ΑΡΘΡΟΥ 74 ΠΚ\nΔ΄ - ΣΥΜΠΕΡΑΣΜΑΤΑ - DE LEGE FERENDA ΠΡΟΤΑΣΕΙΣ\n1.1. Οι ευρύτερες θεσμικές και δικαιοπολιτικές παραδοχές της μελέτης\n1.2. Η διερεύνηση του νομικού χαρακτήρα της απέλασης\n1.2.1. Η απέλαση ως παρεπόμενη ποινή και ως μέτρο ασφαλείας\n1.2.2. Η εν γένει αναγκαστική απομάκρυνση του αλλοδαπού από τη χώρα και η απέλαση του άρθρου 74 ΠΚ\n1.3. Οι ειδικότερες θέσεις της μελέτης για την εφαρμογή του άρθρου 74 ΠΚ\n1.3.1. Οι προϋποθέσεις για την επιβολή της κύρωσης\n1.3.2. Ειδικότερα η κρίση του εφαρμοστή του άρθρου 74 ΠΚ για την επιβολή της απέλασης\n1.3.2.1. Οι γενικές παραδοχές της μελέτης για την επιμετρητική κρίση σχετικά με την επιβολή της κύρωσης\n1.3.2.2. Οι ειδικότερες θέσεις της εργασίας για την επιβολή της απέλασης\n1.3.3. Οι θέσεις της εργασίας αναφορικά με τη διατάξη του άρθρου 74 § 3 ΠΚ\n1.3.4. Η κράτηση του «υπό απέλαση» αλλοδαπού - Ερμηνευτικές παρατηρήσεις σε σχέση με την απόλυση υπό όρο και τη δικονομική μεταχείριση της απέλασης\n1.4. Η αξιοποίηση και ενσωμάτωση των διεθνών ρυθμίσεων στην ερμηνεία του άρθρου 74 ΠΚ\n3. DE LEGE FERENDA ΠΡΟΤΑΣΕΙΣ\nΒΙΒΛΙΟΓΡΑΦΙΑ – ΕΠΙΛΟΓΗ ΚΕΙΜΕΝΩΝ ΕΡΓΑΣΙΑΣ


Η ενδεκάδα της μνήμης | Εφημερίδα η Εποχή\nΗ Μπάνφιλντ τίμησε 11 οπαδούς της, θύματα της χούντας του Βιντέλα\nΗ Κλαμπ Ατλέτικο Μπάνφιλντ ιδρύθηκε το 1896 στην ομώνυμη πόλη στο νότιο άκρο του πολεοδομικού συγκροτήματος του Μπουένος Άιρες. Ανήκει στο γκρουπ των λεγόμενων “μικρομεσαίων” ομάδων της χώρας του Ντιέγκο Μαραντόνα, καθώς “μετρά” μια κατάκτηση Απερτούρα το 2009 και δύο δεύτερες θέσεις στο πρωτάθλημα. Σε επίπεδο Λατινικής Αμερικής, κορυφαία στιγμή της ήταν η πρόκριση στα προημιτελικά του Κόπα Λιμπερταδόρες το 2005. Στην πολύχρονη ιστορία της Μπάνφιλντ υπάρχει και ελληνικό χρώμα, καθώς το 1958 προπονητής της ήταν ο Νταν (Γιάννης) Γεωργιάδης, ένας από τους πλέον κοσμογυρισμένους ανθρώπους του παγκόσμιου ποδοσφαίρου.\nΠριν από έναν χρόνο, τον Οκτώβριο του 2018, η Μπάνφιλντ έγραψε μια διαφορετική ιστορία στα ποδοσφαιρικά δρώμενα της Αργεντινής. Έγινε η πρώτη ομάδα που έχει γυναίκα πρόεδρο την Λουσία Μπαρμπούτο. Ο Εδουάρδο Σπινόσα αποτέλεσε παρελθόν από την προεδρία της ομάδας και η Μπαρμπούτο που ήταν η μοναδική υποψήφια για τη θέση ανέλαβε τα ηνία της Μπάνφιλντ. «Νομίζω ότι... γεννήθηκα στο γήπεδο. Πήγαινα από μικρό παιδάκι μαζί με τον πατέρα μου». Η Λουσία Μπαρμπούτο έχει σπουδάσει μαιευτική, ενώ παράλληλα είναι γνωστή η τρέλα της για την Μπάνφιλντ την οποία παρακολουθεί από μικρό παιδί.\nΣτις 4 Οκτωβρίου, πριν περίπου ένα μήνα η Λουσία Μπαρμπούτο προχώρησε σε μια κίνηση που συγκλόνισε την ποδοσφαιρική Αργεντινή και όχι μόνο. Διοργάνωσε τελετή μνήμης έξω από το γήπεδο του συλλόγου, το Στάδιο Φλορένθιο Σόλα, ώστε να αποκατασταθούν ως μέλη του συλλόγου 11 οπαδοί της Μπάνφιλντ που είχαν διαγραφεί κατά τη διάρκεια της δικτατορίας του Βιδέλα και που είτε εξαφανίστηκαν, είτε ήταν κρατούμενοι στα κολαστήρια της χούντας. Πρόκειται για τους “Ελ Τέλα” Βεντούρα, Λιονέλ Σαουμπιέτε, Μάριο Πιερεπόντ, Σίλβια Στρέχερ, Χερμάν Γάβιο, Ραούλ Σέσι, Ρικάρδο Τσιριτσίμο και Ρομπέρτο Μάτες, τους οποίους η ομάδα τους δεν ξέχασε!\n«Ζητώ συγγνώμη από τους συγγενείς των ανθρώπων αυτών που αργήσαμε τόσο πολύ να τους αποκαταστήσουμε στην οικογένεια της Μπάνφιλντ» θα πει με τρεμάμενη φωνή η πρόεδρος της ομάδας στη σεμνή τελετή, ενώ στο πάνελ της εκδήλωσης βρισκόταν αρκετοί συγγενείς των θυμάτων. Η Λίτα Μποϊτάνο, πρόεδρος της επιτροπής αναζήτησης των αγνοουμένων της δικτατορίας Βιδέλα, μίλησε στην εκδήλωση: «Είναι μόλις η τέταρτη φορά που πηγαίνω σε ένα ποδοσφαιρικό γήπεδο. Η πρώτη ήταν το 1978 στο Μουντιάλ που μοίραζα στις εισόδους φυλλάδια που έγραφαν «Πού είναι οι αγνοούμενοι;»».\nΟι ιστορίες που συνδέουν ποδοσφαιρικές ομάδες με την αντίσταση στη χούντα του Βιντέλα είναι πολλές. Η Μπάνφιλντ δεν θα μπορούσε να μην έχει μια τέτοια. H Σίλβια Στρέχερ συνελήφθη το 1977 και βρισκόταν φυλακισμένη στο «πηγάδι του Κίλμες». Εκεί μέσα στο σκοτάδι, και μετά από αρκετά βασανιστήρια, έμαθε ότι η κουνιάδα της ήταν στη φυλακή του Ντεβότο, μια φυλακή “κόλαση”. Η διαδικασία ήταν να περνάνε τους κρατουμένους από βασανιστήρια, «λεύκανση» στην ορολογία του καθεστώτος, και μετά να τους μεταφέρουν στο Κίλμες. Ήθελε να στείλει ένα μήνυμα στην κουνιάδα της ότι ήταν εκεί και ότι ήταν ακόμα ζωντανή. Όταν έμαθε ότι ένας συγκρατούμενος της θα μεταφερόταν εκεί, έπλεξε μία μικρή φανέλα από πράσινες και λευκές κλωστές, στα χρώματα της αγαπημένης τους Μπάνφιλντ, ώστε όταν τη δει η κουνιάδα της να καταλάβει ότι είναι καλά. Αυτή ήταν και η τελευταία φορά που κάποιος είχε νέα της.\n«Ας αλλάξει ομάδα όταν μεγαλώσει»\nΣτην εκδήλωση τιμής και μνήμης που διοργάνωσε η διοίκηση της Μπάνφιλντ κεντρικός ομιλήτης ήταν ο Εζεκιέλ Παρίγια. Όπως γράφει το “Sombreo” όταν γεννήθηκε ο γιος του o Παρίγια, είχε ένα μεγάλο δίλημμα. Έπρεπε να βγάλει στο μωρό κάρτα μέλους της Μπάνφιλντ, συλλόγου που υποστήριζε από παιδί ο ίδιος και όλη του η οικογένεια; Μήπως ήταν μια κίνηση πατριαρχικής επιβολής να το κάνει μέλος μια κοινότητας, χωρίς το παιδί να έχει το δικαίωμα επιλογής; Οι φίλοι του, όλοι από την ίδια γειτονιά και μέλη της Μπάνφιλντ, του έλεγαν να τον αφήσει να διαλέξει. Ο Εζεκιέλ πέρασε κάποια στιγμή έξω από μια εκκλησία όπου γινόταν μια βάφτιση και είπε: «Κε κοχόνες»! Τόσα πράγματα επιβάλουμε στα παιδιά μας χωρίς να το διαλέξουν. Κατευθύνθηκε στο γήπεδο της Μπάνφιλντ και έβγαλε κάρτα μέλους στο μωρό. «Ας αλλάξει ομάδα όταν μεγαλώσει» σκέφτηκε. «Ο σύλλογος είναι μέρος της ταυτότητάς μου. Εδώ που γνώρισα καταπληκτικούς ανθρώπους. Είναι οι δρόμοι, η γειτονιά, είναι αυτό που θέλω να μοιραστώ με το γιο μου», θα πει με νόημα ο Εζεκιήλ Παρίγια που συγκινημένος μίλησε για τους 11 απόντες οπαδούς της Μπάνφιλντ, ενώ ένας από τους συγγενείς των έντεκα θα πει: «Η Μπάνφιλντ δεν είναι ούτε μεγάλος, ούτε μικρός σύλλογος. Είναι ο καλύτερος σύλλογος».\n“Απόντες” αλλά όχι ξεχασμένοι, καθώς έξω από το γήπεδο υπάρχει μια πλακέτα με τα ονόματα και τις φωτογραφίες τους. Και ένα γκράφιτι που τους απεικονίζει. Τιμή στην ιστορία της ομάδας, των οπαδών της και της γειτονιάς. Οι έντεκα οπαδοί της Μπάνφιλντ είχαν την τύχη οι άνθρωποι της ομάδας να μην τους ξεχάσουν και έτσι δεν θα τους ξεχάσει κανένας στην χώρα. Υπάρχουν όμως ακόμα χιλιάδες “εξαφανισμένοι” άντρες και γυναίκες της Αργεντινής που γονείς, αδέρφια, σύζυγοι και σύντροφοι τους αναζητούν...\nΠηγή: El Sombrero,


συμπλοκή - Freegossip\nΣοβαρό επεισόδιο σημειώθηκε λίγο πριν από τις 9 το βράδυ της Τετάρτης στα Σαγέικα της Δυτικής Αχαΐας.Στο σημείο έφτασαν άμεσα άντρες της ομάδα ΟΠΚΕ και δύναμη από το Αστυνομικό Τμήμα.\nΘεσσαλονίκη: Αιματηρή συμπλοκή στη Μενεμένη – Τρεις τραυματίες\nΤρία άτομα τραυματίστηκαν, πιθανότατα από αιχμηρό αντικείμενο, σε επεισόδιο που προηγήθηκε στην περιοχή της Μενεμένης, στη Θεσσαλονίκη. Στο σημείο έχουν σπεύσει αστυνομικές δυνάμεις. Στο αιματηρό επεισόδιο, σύμφωνα με την αστυνομία,.\nΈνας 15χρονος τραυματίστηκε ελαφρά και διακομίστηκε σε νοσοκομείο, σύμφωνα με πληροφορίες από αστυνομικές πηγές, σε συμπλοκή ανηλίκων που σημειώθηκε λίγο μετά τις 23:00, χθες το βράδυ, στην περιοχή του Ζωγράφου. Ειδικότερα, σύμφωνα με την ΕΛΑΣ, δύο παρέες συνεπλάκησαν για άγνωστη έως αυτή την ώρα αιτία,...\nΗ άλλη του δίνει ευχές και του λέει πως είναι κούκλος στο Σφοδρές αντιδράσεις στους ισχυρισμούς του για τον κορoνοιό


Vettel: «Το δύσκολο είναι ωραίο. Το εύκολο βαρετό» – automotonews\nHome » F1 » Vettel: «Το δύσκολο είναι ωραίο. Το εύκολο βαρετό»\nVettel: «Το δύσκολο είναι ωραίο. Το εύκολο βαρετό»\n12 Σεπτέμβριος, 2017 F1 663\nΟ Sebastian Vettel ανυπομονεί για τον επόμενο αγώνα της χρονιάς, όμως τονίζει πως η Mercedes έχει το πλεονέκτημα στις κατατακτήριες.\nΟ Γερμανός οδηγός της Ferrari, έπεσε στην 2η θέση στο πρωτάθλημα οδηγών μετά το GP Ιταλίας, μιας και ο Lewis Hamilton ήταν ο απόλυτος κυρίαρχος στη Monza.\nΤώρα, το πρωτάθλημα της F1, ταξιδεύει στην Ασία και την Σιγκαπούρη, εκεί όπου στα χαρτιά βολεύεται η Scuderia, όμως στην πράξη μένει να αποδειχθεί. O Vettel τώρα, πιστεύει πως η ομάδα του μπορεί να κάνει τη διαφορά, όμως η διαφορά της Mercedes γίνεται στις κατατακτήριες.\nΔεν με ενδιαφέρει τι γράφεται στις εφημερίδες. Όλες οι πίστες μου αρέσουν, οπότε ανυπομονώ. Είμαστε εδώ για να αγωνιστούμε, οπότε εάν είναι δύσκολο είναι ωραίο. Το εύκολο είναι βαρετό. Αυτό είναι που όλοι θέλουμε πιστεύω. Προς το παρόν μπορεί κάποιος να πει πως η Mercedes έχει το προβάδισμα. Τα Σάββατα είναι πολύ δυνατοί και φυσικά αυτό αποδίδεται και στην Κυριακή. Δεν είναι μεγάλο μυστικό, αλλά πιστεύω πως είμαστε δυνατοί, δεν υπάρχει λόγος να το κρύψω και υπάρχουν και πολλά θετικά.\nΣτη συνέχεια ο 4άκης πρωταθλητής μίλησε για την εξέλιξη της Ferrari, όντας πολύ θετικός για τη συνέχεια του πρωταθλήματος.\nΈρχονται πολλά πράγματα και είμαι σίγουρος πως η Mercedes εξελίσσει το μονοθέσιο. Κι εμείς από τη μεριά μας βελτιώνουμε το δικό μας, οπότε δεν επικεντρώνομαι στο τι κάνουν εκείνοι. Είμαι περισσότερο συγκεντρωμένος τι συμβαίνει στο εσωτερικό της Ferrari και με κάνει πολύ θετικό για το τι έρχεται. Απλά πρέπει να περιμένουμε να δούμε.\n« IAA 2017: Πρεμιέρα για το Audi R8 V10 RWS (photos)\nIAA 2017: Προκαλεί εντυπώσεις το Kia Stonic »


1η νίκη για Μπίρι-Μπίρι, 3-0 οι Porto Mpagaz! - Age Of Basketball\nHome / Πάνος Ζαχαρογιάννης 2015-16 / 1η νίκη για Μπίρι-Μπίρι, 3-0 οι Porto Mpagaz!\nΟι Μπίρι-Μπίρι έκαναν την 1η τους νίκη στη σεζόν, 39-35 επί των Bullets για την 3η αγωνιστική στον 1ο όμιλο του «Πάνος Ζαχαρογιάννης», ενώ οι Porto Mpagaz κέρδισαν με 62-40 τα Σφυριά για να ανέβουν στο 3-0 στον όμιλο. Με νίκη μπήκαν στο γκρουπ οι Iguana Pacers, 81-64 τη Havana Rum, ενώ οι Θαλασσόλυκοι επικράτησαν με 60-45 των Chicago Tools για το 2-1.\nBullets – Μπιρι-Μπίρι 35-39\nΟι Μπιρι-Μπίρι πέτυχαν την 1η τους νίκη στο πρωτάθλημα και αυτή ήταν μετά από ένα πολύ σκληρό ντέρμπι με τους Bullets. Το παιχνίδι ξεκίνησε με 3-2 για τους Bullets για να απαντήσουν οι Μπιρι-Μπίρι για το 3-6 και να κλείσει η 1η περίοδος στο 5-6. Στο 2ο δεκάλεπτο ένα σερί 0-7 για τους Μπιρι-Μπίρι έφερε τον αγώνα στο 5-13 για να μειώσουν οι Bullets στο 9-13 αρχικά και στο 14-15 στη συνέχεια. Οι Bullets ισοφάρισαν στο 17-17 με το ημίχρονο να κλείνει στο 17-19 για τους Μπιρι-Μπίρι. Στην επανάληψη οι Bullets ισοφάρισαν αρχικά και πήραν το προβάδισμα στη συνέχεια, 24-19, με τους Μπιρι-Μπίρι να αντεπιτίθενται για το 26-26. Οι Bullets πήραν και πάλι το προβάδισμα, 29-26, για να κλείσουν την 3η περίοδο μπροστά στο σκορ, 31-29. Στο 4ο δεκάλεπτο είχαμε δύο ισοπαλίες στο 31-31 και το 33-33 με τους Μπιρι-Μπίρι να παίρνουν κεφάλι στη συνέχεια, 33-37, και να κερδίζουν με 35-39 παρά την προσπάθεια των Bullets που μείωσαν σε 35-37 προσωρινά.\nΓια τους νικητές ο Κουφαλης είχε 16 πόντους και 6 ριμπάουντ, ο Παπανδρέου 9 πόντους, 25 ριμπάουντ και 2 κλεψίματα, ο Ευαγγελίδης 8 πόντους και 13 ριμπάουντ. Για τους Bullets ο Σκληράκης είχε 18 πόντους, 11 ριμπάουντ, 4 κλεψίματα.\nPorto Mpagaz – Σφυριά 62-40\nΟι Porto Mpagaz κέρδισαν τα Σφυριά με 62-40 με το ματς να ανοίγει μετά το ημίχρονο. Το παιχνίδι ξεκίνησε με 11-2 και 17-4 για τους νικητές, με τον Βρουτση, τον Barry και τον Σπηλιόπουλο, για να απαντήσουν ο Σαμέρας με τον Τσουκα για το 18-9 της περιόδου. Στο 2ο δεκάλεπτο ο Μουρτζος με τον Σαμέρα έφεραν το ματς στο 20-16, με τον Βρουτση να σκοράρει για το 24-16. Ο Ρουμπης απάντησε για το 24-19, ο Γκουσκος Δ. έφερε την ομάδα του στο 30-21 με τα Σφυριά να πλησιάζουν με Κωνσταντινόπουλο και Ζουμπορλη σε 30-27, αλλά το ημίχρονο να κλείνει στο 36-27 από τον Barry και τον Γκραβα για τους Porto Mpagaz. Στην επανάληψη ο Μουρτζος με τον Κωνσταντινόπουλο μείωσαν σε 38-30 για να απαντήσουν για το 45-30 ο Βρουτσης με τον Γκουσκο Δ.. Ο Κωνσταντινόπουλος έφερε το ματς στο 45-33, με το δεκάλεπτο να κλείνει στο 48-33 από τον Σπηλιόπουλο και τους Porto Mpagaz να φτάνουν στο 57-33 με Σπηλιόπουλο και Barry στην 4η περίοδο ολοκληρώνοντας ένα 12-0. Στο 58-34 έφερε το ματς ο Γκούσκος Μ. με τον Barry να σκοράρει για το 60-36 και τον Κωνσταντινόπουλο να κλείνει το παιχνίδι στο 62-40.\nΓια τους νικητές ο Barry είχε 18 πόντους και 6 ριμπάουντ, ο Βρουτσης 15 πόντους και 9 ριμπάουντ, ο Σπηλιόπουλος 14 πόντους και 3 ριμπάουντ, ο Γκούσκος Δ. 9 πόντους και 5 ριμπάουντ. Για τα Σφυριά ο Κωνσταντινόπουλος είχε 11 πόντους, 5 ριμπάουντ, 3 ασίστ, 2 κλεψίματα.\nChicago Tools – Θαλασσόλυκοι 45-60\nΟι Θαλασσόλυκοι κέρδισαν τους Chicago Tools με 45-60 με το ματς να ξεκινά με 2-7 για τους νικητές που στη συνέχεια, μετά το 4-7, πήγαν στο 6-14. Οι Chicago Tools απάντησαν για το 9-14 με την περίοδο να κλείνει στο 11-16 για τους Θαλασσόλυκους. Στο 2ο δεκάλεπτο οι Θαλασσόλυκοι με τον Τεντόμα πήγαν στο 11-20 και με τον Λέντζο Φ. στο 11-22, για να απαντήσουν οι Chicago Tools για το 16-24 και το 23-27 στο ημίχρονο. Στην επανάληψη, οι Chicago Tools έμειναν κοντά στο 24-30 και το 30-36 με τους Θαλασσόλυκους να απαντούν για το 30-41. Οι Chicago Tools μείωσαν και πάλι, 36-41, με το δεκάλεπτο να κλείνει στο 38-45. Στην 4η περίοδο οι Chicago Tools πλησίασαν στους 4 πόντους, 41-45, με τους Θαλασσόλυκους μετά το 43-48 να ξεφεύγουν με 43-54 και να φτάνουν από το 45-56 στη νίκη με 45-60.\nΓια τους νικητές ο Νακης είχε 15 πόντους και 3 ασίστ, ο Λέντζος Φ. 12 πόντους, 7 ριμπάουντ, 4 ασίστ, ο Τεντόμας 12 πόντους και 7 ριμπάουντ, ο Λέντζος Γ. 9 πόντους και 7 ριμπάουντ. Την ώρα ανάρτησης του άρθρου δεν υπήρχαν στατιστικά για τους Chicago Tools.\nIguana Pacers – Havana Rum 81-64\nΟι Iguana Pacers κέρδισαν με 81-64 τη Havana Rum με το ματς να ξεκινά με 8-0 και 11-2 για τους νικητές από τον Γιωτάκη και τον Μοσχετα, για να απαντήσουν ο Παραμερίτης με τον Παπαδημητρίου για το 13-10. Ο Γιωτακης έφερε την ομάδα του στο 18-10, με τον Μοσχετα να κλείνει την περίοδο στο 22-14. Στο 2ο δεκάλεπτο ο Παραμερίτης σκόραρε για το 22-16, με τον Μπακαυγά Α. και τον Καλαμάκη να φέρνουν τη Havana Rum στην ισοπαλία, 25-25. Ο Ραδόπουλος έδωσε προβάδισμα στην ομάδα του με 28-30, για να απαντήσει ο Μπαρδουσης για το 34-33 και ο Ζωτος για το 37-35, με το ημίχρονο να κλείνει από τον Παπαζαχαρίου στο 42-35 για τους Iguana Pacers. Στην επανάληψη ο Ραδόπουλος μείωσε σε 44-40 το παιχνίδι και σε 46-42 λίγο μετά με τον Παπαζαχαρίου να απαντά για το 56-44. Ο Μοσχετας ήταν που έφερε την ομάδα του στο 65-45 στο τέλος της περιόδου με τον Μπακαυγά Γ. να απαντά και τον Παραμερίτη να μειώνσι σε 68-53. Ο ίδιος με τον Μπακαυγά Α. έφεραν το παιχνίδι στο 71-60, με τον Μοσχετα να γράφει το 75-60 και τους Iguana Pacers να κερδίζουν με 81-64.\nΓια τους νικητές ο Μοσχετας είχε 31 πόντους, 9 ριμπάουντ, 3 ασίστ, ο Γιωτακης 21 πόντους, 3 ριμπάουντ, 4 ασίστ, ο Παπαζαχαρίου 13 πόντους, 7 ριμπάουντ, 3 ασίστ, ο Ζωτος 11 πόντους, 4 ριμπάουντ, 3 ασίστ. Για τη Havana Rum ο Παραμερίτης είχε 33 πόντους και 11 ριμπάουντ, ο Μπακαυγάς Α. 12 πόντους, 6 ριμπάουντ, 2 κλεψίματα, ο Ραδόπουλος 8 πόντους και 4 ριμπάουντ, ο Παπαδημητρίου 7 πόντους και 6 ριμπάουντ.


“Δίκαιη νίκη για τα Τρίκαλα” | ebasket.gr\nΚεντρική Ελευσίνα “Δίκαιη νίκη για τα Τρίκαλα”\n“Δίκαιη νίκη για τα Τρίκαλα”\nΔημοσίευση στις 28/12 21:10\nΟ Πανελευσινιακός γνώρισε την ήττα από τα Τρίκαλα με 70-59. Ο προπονητής της ομάδας, Γιώργος Σκαραφίγκας, δήλωσε μετά το τέλος του παιχνιδιού πως η Ελευσίνα δεν κατάφερε να αντισταθεί στους γηπεδούχους και απολύτως δίκαια έχασε.\n“Τα Τρίκαλα γνωρίζοντας κάποια προβλήματα που είχαμε εμείς σαν ομάδα μπήκαν αποφασισμένα και εμείς δεν μπορέσαμε να αντισταθούμε. Δεν στέκομαι όμως στα προβλήματα μας γιατί όλοι μπορεί να έχουν προβλήματα αλλά από την στιγμή που παίζεις στην Α1 ξέρεις ότι το πρωτάθλημα αυτό δεν έχει καμία σχέση με όλα τα υπόλοιπα.\nΤα Τρίκαλα κέρδισαν απόλυτα δίκαια γιατί είχαν περισσότερο πάθος, ήθελαν πιο πολύ αυτό το παιχνίδι και το έδειξαν από το πρώτο λεπτό. Το μόνο θετικό που μπορούμε να κρατήσουμε είναι ότι επέστρεψε ο Δημάκος μετά από 2,5 μήνες και ότι καταφέραμε και μειώσαμε το σκορ. Κανένας δεν μπορεί να ξέρει ποτέ τι γίνεται σε μία πιθανή ισοβαθμία, τριών, τεσσάρων ομάδων.\nΣήμερα σε μία κακή μέρα για μας να δώσω συγχαρητήρια στον Παπαμακάριο για την διάθεση του να παίξει 40 λεπτά, να μην παρατήσει ποτέ το ματς, να δώσει ενέργεια και να μεταφέρει στα νέα παιδιά και στους ξένους ότι δεν πρέπει να τα παρατάμε ποτέ. Αυτό για μας είναι το σημαντικότερο μάθημα. Συγχαρητήρια στον κόουτς και καλή συνέχεια σε όλους” δήλωσε στην αρχή ο Γιώργος Σκαραφίγκας, ενώ στη συνέχεια συμπλήρωσε:\n“Είναι πολύ ευχάριστο για μένα που βλέπω πολλά οικεία πρόσωπα και μέσα και έξω από το γήπεδο. Είναι πολύ ωραίο το συναίσθημα να γυρνάς έστω και για 40 λεπτά. Για μας το σημερινό παιχνίδι ήταν πολύ σημαντικό όπως και το επόμενο που έρχεται με την Δράμα.\nΞεκινήσαμε κάπως νευρικά το οποίο ήταν φυσιολογικό γιατί είχαμε μία διακοπή δέκα ημερών. Δυστυχώς είχαμε έναν τραυματισμό του Θωμά Νίκου τον οποίο ελπίζουμε να ξεπεράσουμε όπως και αυτών των υπόλοιπων παιδιών και να ετοιμαστούμε για το παιχνίδι με την Δράμα που είναι για εμάς τελικός”.\nΠροηγούμενο Χαλαρά ο Ούκιτς\nΕπόμενο Τα… χρειάστηκε η Μπάμπεργκ


«Η Κύπρος βγήκε από το μνημόνιο με μείωση δαπανών, όχι με φόρους» | Newsbeast\nΣΧΕΤΙΚΑ TAGSΚυπροΣ μνημονιο\n• Ανατροπές σε τεκμήρια διαβίωσης, αντικειμενικές αξίες, ΕΝΦΙΑ, ΦΠΑ\n«Η τρίτη αξιολόγηση είναι υπόδειγμα»\n• «Η τρίτη αξιολόγηση είναι υπόδειγμα»\n• Ενισχυμένη εποπτεία χωρίς λεφτά το βασικό σενάριο μετά το μνημόνιο\nΤεταρτη, 13 Σεπτεμβριου 2017, 20:17\nΕνα τετοιο υπουργο χρειζεται η Ελλαδα.Που ταλογια τα κανει εργα και λεει λιγα και κανει πολλα.\nΚούρεμα καταθέσεων χρειαζόταν από την αρχή. Κι όσοι λέτε για τον μικρότερο μέγεθος της Κύπρου λόγω πλυθησμού το ίδιο έχει γίνει και σε παρόμοιες πλυθησμιακα χώρες με την Ελλάδα, οπότε δεν ισχύει. Ειναι μια βλακεία που λένε εδώ για να δικαιολογούν την διαφορετική πολιτική της Ελλάδας. Απλά εμείς θέλουμε να βάψουμε αυγά με πορ....\nΗ φορολογία κάνει κακό σε κράτος και πολίτες\nΔευτερα, 28 Αυγουστου 2017, 18:33\nΑς το εφαρμόσουν και οι ενταύθα φορολάγνοι όλων των κυβερνήσεων. Η υπερφορολόγηση σκοτώνει την οικονομική δραστηριότητα και ζημιώνει την εθνική οικονομία.\nΔευτερα, 28 Αυγουστου 2017, 18:07\nκουμπάρε, εμείς δεν είμαστε καρμίριδες να τα μειώνουμε. είμαστε ανοιχτοχέρηδες και αυξάνουμε τα πάντα, δαπάνες, φόρους, τεμπελόσκυλα στο δημόσιο κλπ. άρχοντες λέμε τώρα.\nΔευτερα, 28 Αυγουστου 2017, 16:52\nΑπλά η Κύπρος ξεπούλησε τα κοιτάσματα πιο εύκολα και για αυτό πιο γρήγορα. Όλα τα άλλα.......\nΔευτερα, 28 Αυγουστου 2017, 15:20\nκούρεμα καταθέσεων ΤΩΡΑ για να βγούμε κι εμείς νικητές!!!!!! τι όχι???\nΔευτερα, 28 Αυγουστου 2017, 12:53\nΕμείς δεν χρειάζεται να βγούμε απ τα μνημόνια γιατί τα σκίσαμε με ένα άρθρο και με ένα νομο...\nΔευτερα, 28 Αυγουστου 2017, 12:33\nΣτην Κύπρο η ύφεση και η κρίση ήταν καθαρά οικονομικής φύσεως. Συν τοις άλλοις ήθελαν να δείξουν στους Ρώσους "επενδυτές" ότι δεν μπορούν να κινούνται τόσο εύκολα εντός της Ε.Ε. και να τους βάλουν ένα στοπ. Τα κατάφεραν. Στα συν η συνετή διαχείριση και οι γρήγορες κινήσεις σε οικονομικό και πολιτικό επίπεδο.\nΔευτερα, 28 Αυγουστου 2017, 12:11\nΟ ανθρωπος μας λεει τα αυτονοητα.Εδω μας χουν κανει το Οχι ,ναι και το μαυρο ασπρο....\nΔευτερα, 28 Αυγουστου 2017, 12:09\nΝαι αλλα κανατε και κουρεμα πανω απο 100.000.Εδω τα πηραν απο αυτους που εχουν κατω απο της 100.000.Και τα παλικάρια μας πάλι στον αφρό.\nΦόροι και πάλι φόροι σε περίοδο ύφεσης για να μην έρθει πότε η ανάπτυξη. Και εμεις έχουμε πετρέλεα αλλά κάτσε πρώτα να τα ξεπουλήσουμε ολα και μετα να τα βγάλουμε. Τι είμαστε εμείς ; Κύπρος ;\nΔευτερα, 28 Αυγουστου 2017, 11:17\nΦόροι υπάρχουν και υπήρχαν,τα τρέλα ΕΝΦΙΑ και η υπερ φορολογιση δεν βοηθούν αλλά καταστρέφουν την οικονομία και το λαό.Οσοι δεν έχετε ακίνητη περιουσία και μεγάλα ΕΝΦΙΑ να μην μπενετε στο κόπο να σχολιάζετε όσοι δεν πληρώνεται μεγάλο φόρο εισοδήματος με μεγάλους συντελεστές επισεις.Οσοι τραβάνε το Γολγοθά έχουν πλήρη άποψη.\nΔευτερα, 28 Αυγουστου 2017, 11:13\nΡε παιδιά κάτι κουρέματα καταθέσεων και κάτι κλεισίματα τραπεζών στην Κύπρο δεν έγιναν ; Μήπως πρέπει να γίνει το ίδιο και εδώ για να βγούμε απ' τα μνημόνια ;\nΔευτερα, 28 Αυγουστου 2017, 11:10\nΝαι καλα, αν δεν κανανε το κουρεμα των καταθεσεων θα χρειαζοταν σιγουρα φοροεπιδρομες. Συγκρίνουν ανόμοια πράγματα. Η Ελλας των σχεδων 11 εκατομμυρίων δεν μπορει να συγκριθεί με την Κυπρο των 900 χιλιαδων.\nΔευτερα, 28 Αυγουστου 2017, 10:28\nΘα βγει και η Ελλάδα. Με πλειστηριασμούς σπιτιών όλων των Ελλήνων, οποίοι δεν είναι δημόσιοι υπάλληλη. Και μετά οι ξένοι όμιλοι, μέσω δικηγορικών γραφείων και ομάδες μπράβων, θα μας τα νοικιάσουν πληρώνοντας φόρους στο ελληνικό δημόσιο.\nΑυτό είναι το σχέδιο πως να σωθεί το δημόσιο από περεταίρω μείωση δαπανών.\nΔευτερα, 28 Αυγουστου 2017, 10:25\n«Δημοσιονομική εξυγίανση όχι σε βάρος της πραγματικής οικονομίας, και όχι με φόρους, αλλά με την πολύ απλή συνταγή "θα ξοδέψουμε όσα θα εισπράξουμε" Μαθήματα Οικονομίας για αρχάριους, απλές γνώσεις που οι δήθεν αριστεροί αψηφούν παντελώς, γιατί πιο πολύ αξίζει η καρέκλα 152 αγράμματων, παρά η χώρα ολόκληρη!!! Να τους χαίρεστε οι ψηφοφόροι τους και καλό ψόφο στις επόμενες εκλογές.\nΔευτερα, 28 Αυγουστου 2017, 10:23\nΆσε μας ρε φίλε που ξέρεις και ´συ πως βγαίνουν απ' τα μνημόνια......\nΔευτερα, 28 Αυγουστου 2017, 10:19\nΕιναι απλο...εσεις νοιάζεστε για τον τοπο σας το διπλανό σας και το μέλλον των παιδιών σας!!Εδω ουτε καν..\nΔευτερα, 28 Αυγουστου 2017, 10:13\nΗ ΚΥΠΡΟΣ ΕΙΧΕ ΚΑΙ ΕΧΕΙ ΠΟΛΙΤΙΚΟΥΣ .,ΚΑΙ ΟΧΙ ΚΟΜΠΟΓΙΑΝΗΤΕΣ ΑΥΤΟΙ ΕΔΩ ΔΕΝ ΚΑΝΟΥΝ ΟΥΤΕ ΓΙΑ ΤΑ ΜΠΑΖΑ ΟΙ ΜΠΟΥΛΗΔΕΣ ...!!!!!!!!!!!!!!!!!!!!!\nΔευτερα, 28 Αυγουστου 2017, 12:52\nΕυτυχώς, ήταν μια από τις πολύ σπάνιες περιπτώσεις, να έχουμε Υπουργό Οικονομικών που ξέρει πόσαν κάνουν 2+2. Δεν είναι ο κορυφαίος των κορυφαίων, έχει πάρει κάποιες αμφιλεγόμενες αποφάσεις, αλλά γενικά είναι πετυχημένος στη δουλειά του. Αλλά ας μην παρασυρόμαστε. Οι Κύπριοι ακολουθούμε κατά πόδας τη μητέρα πατρίδα, ειδικά στη διαφθορά και άχρηστους πολιτικούς.\nΔευτερα, 28 Αυγουστου 2017, 10:12\nΔΟΥΛΟΙ ΤΟΥ ΝΕΟΦΙΛΕΛΕΥΘΕΡΙΣΜΟΥ. ΔΕΝ ΞΕΡΕΤΕ ΕΣΕΙΣ . ΕΠΡΕΠΕ ΝΑ ΡΩΤΗΣΕΤΕ ΤΟΝ ΤΣΙΠΡΑ ΠΩΣ ΒΓΑΙΝΟΥΝ ΑΠΟ ΤΑ ΜΝΗΜΟΝΙΑ. ΑΚΟΥΣ ΕΚΕΙ ΟΧΙ ΦΟΡΟΙ!!!


Ξεκίνησε στον Απόλλωνα ο Γκάλογουεϊ, ελπίδες για Πεν - Pelop.gr\nΞεκίνησε στον Απόλλωνα ο Γκάλογουεϊ, ελπίδες για Πεν\nΜάχη με το χρόνο δίνουν στον Απόλλωνα Carna προκειμένου η ομάδα να αφήσει πίσω τα προβλήματα και να παρουσιαστεί έτοιμη να ανταποκριθεί στη μεγάλη πρόκληση του τελικού Κυπέλλου με τον Παναθηναϊκό. Το καλό είναι ότι από χθες μπήκε στο πρόγραμμα των προπονήσεων ο Κέβιν Γκάλογουεϊ. Μάλιστα γυμνάστηκε πρωί και απόγευμα, αλλά πάντα σε πιο χαλαρούς και ακολούθως έκανε και θεραπεία τοποθετώντας πάγο στο αριστερό του αστράγαλο. Η δεύτερη καλή είδηση της ημέρας ήταν ότι πήρε εξιτήριο από το Νοσοκομείο που νοσηλευόταν ο Μπράντον Πεν λόγω προβλήματος στον λαιμό, που του προκάλεσε υψηλό πυρετό. Ο Αμερικανός φόργουορντ ακολουθεί φαρμακευτική αγωγή και εάν αισθάνεται καλύτερα ίσως σήμερα να άρχισε ελαφρύ τρέξιμο με την προοπτική να ακολουθεί την αποστολή, η οποία αύριο το πρωί θα αναχωρήσει για την Αθήνα.\nΣτο πρόγραμμα μπήκε από χθες και ο Νίκος Αργυρόπουλος, ενώ «εκτός» για προληπτικούς λόγους έμεινε ο Γάιος Σκορδίλης αφού παραπονέθηκε για ενοχλήσεις στο λαιμό. Και επειδή υπήρχε το κακό προηγούμενο με τον Πεν πήγε κατευθείαν στον γιατρό, αλλά ευτυχώς για τους «μελανόλευκους» δεν ήταν κάτι το σοβαρό.\nΕιδικό πρόγραμμα ακολούθησε και χθες ο Αλέξανδρος Σιγκούνας, που υπέστη θλάση το περασμένο Σάββατο στο παιχνίδι πρωταθλήματος με τον ΠΑΟΚ στην Πυλαία και κάνει αγώνα δρόμου μήπως και προλάβει τον τελικό. Ομως η συμμετοχή του εξακολουθεί να είναι εξαιρετικά αμφίβολη. Και εάν δεν ήταν τελικός, αλλά ένα οποιοδήποτε άλλο παιχνίδι το πιθανότερο είναι να έμεινε εκτός αποστολής. Τώρα προσπαθεί και αυτός να προλάβει.\nΟ Απόλλων Carna από αύριο θα συνεχίσει την προετοιμασία του στο ΟΑΚΑ. Προπόνηση στο κλειστό γήπεδο των Ολυμπιακών Εγκαταστάσεων έχει προγραμματιστεί να γίνει αύριο το απόγευμα και το Σάββατο πρωί και απόγευμα.


Ο ΧΑΦΙΕΣ: Κορωνοϊός: «Προσγειώθηκαν» στο Ελ. Βενιζέλος 65 Έλληνες που είχαν εγκλωβιστεί στην Αυστρία\nΚορωνοϊός: «Προσγειώθηκαν» στο Ελ. Βενιζέλος 65 Έλληνες που είχαν εγκλωβιστεί στην Αυστρία\nΜεγάλη επιχείρηση επαναπατρισμού για τους 65 Έλληνες που είχαν ξεμείνει στην Αυστρία λόγω των αποκλεισμών που έχει επιφέρει η επιδημία του νέου κορωνοϊού - Μεταφέρθηκαν αμέσως σε κεντρικό νοσοκομείο για απομόνωση\nΜεγάλη επιχείρηση για τον επαναπατρισμό 65 Ελλήνων που είχαν παραμείνει στην Αυστρία λόγω των αποκλεισμών που έχει επιφέρει η παγκόσμια καραντίνα εξαιτίας της εξάπλωσης του νέου κορωνοϊού, έλαβε χώρα αργά το βράδυ της Τετάρτης.\nΤο αεροσκάφος της Aegean που μετέφερε τους 65 Έλληνες πίσω στην πατρίδα προσγειώθηκε στο Ελ. Βενιζέλος λίγο πριν τα μεσάνυχτα της Τετάρτης. Για τη μεταφορά τους οργανώθηκε ειδική πτήση της αεροπορικής εταιρείας, σε συνεργασία με τις αρμόδιες ελληνικές και αυστριακές αρχές.\nΣήμερα Πέμπτη, θα υποβληθούν και οι 65 επαναπατρισθέντες στα ειδικά τεστ και την Παρασκευή, ανάλογα με τα αποτελέσματα του καθενός, θα ληφθούν οι σχετικές αποφάσεις για την κάθε περίπτωση και πάντα σύμφωνα με την πάγια διαδικασία που ακολουθείται.


Χιμένεθ: «Να σας παρουσιάσω τον νέο παίκτη μας, Ογκνιεν Βράνιες» | Αθλητισμός | Η ΚΑΘΗΜΕΡΙΝΗ\nMε αποφασιστικότητα και χιούμορ η ΑΕΚ έβαλε στο... συρτάρι την υπόθεση Βράνιες.\nΤον καλύτερο δυνατό τρόπο για να κατευνάσει τα πνεύματα στην ΑΕΚ βρήκε ο Μανόλο Χιμένεθ, που διέκοψε την πρωινή προπόνηση στην προθέρμανση, λέγοντας προς τους ποδοσφαιριστές: «Παιδιά, σας ζητώ συγγνώμη. Ξέχασα να σας παρουσιάσω τον νέο μας παίκτη. Είναι ο Ογκνιεν Βράνιες και είναι μαζί μας για να μας βοηθήσει», ανέφερε ο Χιμένεθ και οι ποδοσφαιριστές της ΑΕΚ, συμπεριλαμβανομένου και του Βόσνιου, ξέσπασαν σε γέλια.\nΤο θέμα που προέκυψε τις προηγούμενες ημέρες θεωρείται λήξαν και η στάση του Βράνιες θα καθορίσει τις ισορροπίες της Ενωσης, αρχής γενομένης από τον αυριανό κρίσιμο αγώνα με την ΑΕΛ, που ανοίγει τις δύσκολες αγωνιστικές υποχρεώσεις του άμεσου μέλλοντος.\nΗ ΑΕΚ βγήκε αναμφίβολα κερδισμένη από την τελική έκβαση του θέματος, δεδομένου πως το πρόβλημα «έσβησε» γρήγορα και έδειξε πως η διοίκηση έχει πυγμή και αποφασιστικότητα, ενόψει των στόχων του πρωταθλήματος, του Κυπέλλου και των ευρωπαϊκών αγώνων.\nΗ ενδεκάδα του σαββατιάτικου αγώνα είναι «γρίφος» για τον Χιμένεθ, καθώς ο Τσιγκρίνσκι έχει γαστρεντερίτιδα και η συμμετοχή του στο παιχνίδι με την ΑΕΛ είναι αμφίβολη. Σε χθεσινές του δηλώσεις, ο Χιμένεθ τόνισε πως έχει καταλήξει στον σχηματισμό αλλά όχι στα πρόσωπα. Η συμμετοχή του Τσιγκρίνσκι, θα κρίνει και τα συνολικά πλάνα της αμυντικής γραμμής της Ενωσης για έναν δύσκολο αγώνα, στον οποίο η νίκη είναι μονόδρομος. Οχι μόνον για βαθμολογικούς λόγους, αλλά και για να αφήσει πίσω της και ουσιαστικά το θέμα του Βράνιες.\nΟ Χιμένεθ, σε χθεσινές δηλώσεις του στη NOVA, υπεραμύνθηκε της ομάδας του και στάθηκε στο γεγονός πως παρά τις πολλές απουσίες λόγω τραυματισμών υπάρχει αγωνιστική συνέχεια και αποτελεσματικότητα.\nΣε ερώτηση για το αν επηρεάζεται η ομάδα από την υπόθεση Βράνιες, ο Κώστας Γαλανόπουλος που επίσης μίλησε στη NOVA τόνισε πως «το κλίμα δεν χαλάει».\nΣημαντική παράμετρος του αγώνα με την ΑΕΛ είναι και η διαχείριση, καθώς το πρώτο εκ των τριών ντέρμπι με τον Ολυμπιακό έπεται την προσεχή Τετάρτη.\n• Η ΠΑΕ ΑΕΚ ανακοίνωσε επίσημα τη λύση της συνεργασίας της με τον Βινίσιους Ντε Φρέιτας.


Τεχνολογία Chip & PIN | Eurobank\nΜε την τεχνολογία Chip & PIN κάνετε τις αγορές σας με χρεωστικές ή πιστωτικές κάρτες από μηχάνημα POS χωρίς να υπογράφετε το απόκομμα της συναλλαγής. Τα στοιχεία σας επαληθεύονται όταν πληκτρολογείτε το PIN της κάρτας. Έτσι πραγματοποιείτε τις συναλλαγές σας γρήγορα και με μεγαλύτερη ασφάλεια.\nΟι συναλλαγές με κάρτα που έχει Chip & PIN ολοκληρώνονται όταν πληκτρολογείτε το PIN της κάρτας. Είναι η ηλεκτρονική υπογραφή σας.\nΗ τεχνολογία Chip & PIN εφαρμόζει υψηλές προδιαγραφές ασφαλείας, σύμφωνα με τις οδηγίες των διεθνών οργανισμών πληρωμών. Προστατεύει τα προσωπικά δεδομένα που είναι αποθηκευμένα στην κάρτα σας, ώστε κανείς να μην μπορεί να τα υποκλέψει.\nΓια να ολοκληρωθεί μια συναλλαγή σε φυσικά καταστήματα, πληκτρολογείτε το PIN της κάρτας σας. Έτσι γίνεται η ταυτοποίησή σας.\nΓια να πραγματοποιηθεί η συναλλαγή δεν αρκεί ο υπάλληλος να εισάγει στο μηχάνημα POS τη χρεωστική ή πιστωτική κάρτα σας. Είναι απαραίτητο εσείς να πληκτρολογήσετε το PIN της. Το PIN το γνωρίζετε μόνο εσείς.\nΈλεγχος του ποσού χρέωσης\nΌταν κάνετε τις αγορές σας, ελέγχετε το ποσό που χρεώνεστε κάθε φορά. Ο υπάλληλος σας ενημερώνει για το ποσό και το επιβεβαιώνετε:\nΣτην οθόνη του μηχανήματος, πριν πληκτρολογήσετε το PIN σας.\nΣτην απόδειξη που εκδίδεται, όταν ολοκληρώνεται η αγορά σας.\nΕνεργοποίηση PIN της κάρτας\nΌταν λαμβάνετε την κάρτα σας για λόγους ασφαλείας δεν είναι ενεργοποιημένο το PIN της. Το ενεργοποιείτε εσείς σε ένα ΑΤΜ μας. Επιλέγετε:\nΆλλες συναλλαγές > Ενεργοποίηση Κάρτας/PIN\nΕπιλογή ισχυρού PIN\nΜπορείτε να επιλέξετε έναν δικό σας κωδικό με 4 ψηφία και να αλλάξετε το PIN της κάρτας σας σε ένα ΑΤΜ μας. Επιλέγετε:\nΆλλες συναλλαγές > Αλλαγή PIN\nΓια τη δική σας ασφάλεια, το PIN που επιλέγετε δεν πρέπει να είναι η ημερομηνία γέννησής σας, αριθμοί στη σειρά ή άλλος προφανής αριθμός.\nΣας συνιστούμε να το αλλάζετε τουλάχιστον μία φορά κάθε 6 μήνες ή όποτε το θεωρείτε απαραίτητο.\nΕπιπλέον, δεν πρέπει να το λέτε σε κανέναν, να το σημειώνετε στο πίσω μέρος της κάρτας σας ή σε χαρτί μαζί με την κάρτα σας.\nΜε το PIN της κάρτας σας κάνετε πιο γρήγορα τις συναλλαγές σας στην Ελλάδα και το εξωτερικό και εξυπηρετείστε σε όλα τα ΑΤΜ.\nΕξυπηρέτηση στην Ελλάδα και το εξωτερικό\nΜε το PIN της κάρτας σας μπορείτε να εξυπηρετηθείτε σε φυσικά καταστήματα στην Ελλάδα και το εξωτερικό. Για να ολοκληρωθεί η συναλλαγή, πληκτρολογείτε το PIN της κάρτας σας.\nΜε το ίδιο PIN μπορείτε να εξυπηρετηθείτε στα ΑΤΜ όλων των τραπεζών στην Ελλάδα και το εξωτερικό. Εισάγετε την κάρτα σας στο ΑΤΜ, πληκτρολογείτε το PIN της και κάνετε τις συναλλαγές σας ή ενημερώνεστε για το υπόλοιπό σας.\nΣυναλλαγές σε λίγα λεπτά\nΔεν χάνετε χρόνο για να υπογράφετε κάθε φορά την απόδειξη της συναλλαγής που εκδίδει το μηχάνημα POS. Πληκτρολογείτε μόνο το PIN, που είναι η ηλεκτρονική υπογραφή σας.\nΟι συναλλαγές σας με την τεχνολογία Chip & PIN\nΣυναλλαγές με την κάρτα σας που διαθέτει τεχνολογία Chip & PIN κάνετε σε όλα τα καταστήματα που έχουν μηχάνημα POS τέτοιας τεχνολογίας.\nΣυναλλαγές στην Ελλάδα και το εξωτερικό\nΣυναλλαγές με την τεχνολογία Chip & PIN κάνετε σε όλες τις επιχειρήσεις που διαθέτουν μηχανήματα POS τέτοιας τεχνολογίας, όπου κι αν βρίσκεστε.\nΣε 2 απλά βήματα\nΟ υπάλληλος του καταστήματος εισάγει την κάρτα σας και πληκτρολογεί το ποσό της συναλλαγής στο μηχάνημα POS. Μόλις το ποσό εμφανιστεί στην οθόνη:\nΠληκτρολογείτε το PIN της κάρτας σας.\nΠεριμένετε να εγκριθεί η συναλλαγή σας.\nΌταν ολοκληρωθεί η αγορά σας, το μηχάνημα POS εκδίδει απόδειξη για τη συναλλαγή. Εκεί αναγράφεται το ποσό της χρέωσης. Μαζί με αυτήν παίρνετε την απόδειξη αγοράς και την κάρτα σας.\nOnline ή τηλεφωνικές αγορές\nΌταν κάνετε ηλεκτρονικά ή τηλεφωνικά τις συναλλαγές σας, δεν χρειάζεται το PIN της κάρτας σας. Μην το αποκαλύπτετε ακόμη κι αν σας το ζητήσουν.\nΜας ρωτούν συχνά για το Chip & PIN\nΣε ποιες συναλλαγές χρειάζεται το PIN της κάρτας μου;\nΓια συναλλαγές που πραγματοποιείτε με χρεωστική ή πιστωτική κάρτα σε ΑΤΜ και για τις αγορές σας σε φυσικά σημεία αγορών π.χ. καταστήματα, εστιατόρια, ξενοδοχεία, βενζινάδικα, σουπερμάρκετ, διαγνωστικά κέντρα κ.λπ.\nΓια να ολοκληρώσετε τις αγορές σας, πληκτρολογείτε το ΡΙΝ της κάρτας σας στο μηχάνημα POS της επιχείρησης.\nΩστόσο, εάν η κάρτα σας υποστηρίζει ανέπαφες συναλλαγές, δεν χρειάζεται να πληκτρολογήσετε το PIN της κάρτας σας για αγορές έως 50€. Έτσι ολοκληρώνετε τις αγορές σας ακόμη πιο γρήγορα.\nΒλέπει ο έμπορος το PIN της κάρτας μου στο μηχάνημα POS;\nΌχι. Το PIN της κάρτας σας δεν φαίνεται στην οθόνη του μηχανήματος POS όταν το πληκτρολογείτε. Επιπλέον, όταν το πληκτρολογείτε, φροντίστε να βάλετε μπροστά το άλλο χέρι σας, ώστε να μη φαίνονται οι αριθμοί που επιλέγετε.\nΞέχασα το PIN της κάρτας μου. Τι να κάνω;\nΠρέπει να εκδοθεί νέο PIN. Τηλεφωνήστε στο EuroPhone Banking:\nΕλέγχουμε τα στοιχεία σας και εκδίδουμε νέο PIN για την κάρτα σας. Το λαμβάνετε ταχυδρομικά στη διεύθυνση που θέλετε ή σε ένα κατάστημά μας.\nΌταν λάβετε το νέο PIN της κάρτας σας, πρέπει να το ενεργοποιήσετε σε ΑΤΜ ή τηλεφωνικά και να το συγχρονίσετε σε ΑΤΜ μας. Επιλέγετε:\nΆλλες συναλλαγές > Συγχρονισμός PIN\nΣτις online αγορές μου με προστατεύει το PIN της κάρτας μου;\nΌχι. Όταν κάνετε online συναλλαγές, δεν συμπληρώνετε το PIN της κάρτας σας. Ωστόσο, μπορείτε να ενεργοποιήσετε την υπηρεσία Eurobank Masterpass.\nΜε το Eurobank Masterpass ολοκληρώνετε τις online αγορές σας μέσα από ασφαλές περιβάλλον Eurobank. Η πληρωμή γίνεται με τους κωδικούς του e-Banking ή το 4-ψήφιο PIN του Eurobank Mobile App, με χρέωση όποιας κάρτας σας Eurobank θέλετε.\nΔείτε πώς να ενεργοποιήσετε την υπηρεσία Eurobank Masterpass.\nΑποκτήστε κάρτα Chip & PIN\nΕλάτε σε ένα κατάστημά μας για να αποκτήσετε χρεωστική ή πιστωτική κάρτα Eurobank με την τεχνολογία Chip & PIN.


Χ. Μπότσογλου | Yannis Stefanakis\nHome » Κείμενα » Χ. Μπότσογλου\nΜια βραδιά στου Σάμη\nΑπό τον Χρόνη Μπότσογλου\nΖηλεύω πολύ τους καλούς καλλιτέχνες, τους καλούς ζωγράφους, τους καλούς χαράκτες, τους καλούς γλύπτες, τους σπουδαίους ποιητές και λογοτέχνες, αυτούς που δικαιώνουν το όνομα της Τέχνης που υπηρετούν.\nΘα προσπαθήσω λοιπόν, να σας εκθέσω τους λόγους που ζηλεύω τον ζωγράφο- χαράκτη- ποιητή, Γιάννη Στεφανάκι. Κυρίως όμως ζηλεύω τον χαράκτη- τυπογράφο και εκδότη του περιοδικού Νέο Επίπεδο.\nΜε γοητεύει αφάνταστα το γράψιμο ενός βιβλίου, όμως άλλο τόσο με γοητεύει η δημιουργία , ο σχεδιασμός ενός βιβλίου. Ένα περιοδικό που φιλοξενεί στις σελίδες-του την εικόνα και την ποίηση, τον στοχασμό και το όνειρο. Αυτό λίγοι το έχουνε στο αίμα-τους και μπορούν να το υλοποιήσουν, να πάρει μορφή, να γίνει πολύτιμο αντικείμενο.\nΕυτυχώς στον τόπο-μας τέτοιοι υπέροχοι καλλιτέχνες που ενώνουν τον λόγο με την εικόνα ενώνοντας τη ποίηση με την μαστοριά. Ενδεικτικά αναφέρω: Γιάννης Βαλαβανίδης (Θεμέλιο), Νίκος Χουλιαράς (Νεφέλη), Κάρολος Τσίζεκ Χριστιανόπουλος (διαγώνιος), ο φίλος-μου Σάμης Νίκος Βοζίκης και άλλοι που λησμόνησα, ή που δε τους ξέρω καν. Μιλώ γι αυτήν τη μαγεία, που την περιγράφει ο Γιάννης Στεφανάκις στο δίφυλλο, «ποίημα» το ονομάζω, με τίτλο «ΤΟ ΑΓΛΑΟΝ-η κλασσική τυπογραφεία». Ένα δημόσιο μαιευτήριο (η τυπογραφία) όπου γεννιέται η μορφή κάθε εποχής, όπου γεννιέται το πνεύμα και το πρόσωπο της ιδιωτικής και της δημόσιας ζωής-μας.\nΗ χαρακτική που γεννήθηκε με τη τυπογραφία και έγινε ένα ξεχωριστό κεφάλαιο της ζωγραφικής τέχνης, που το ανεβάσανε στο ψηλότερο σημείο της Τέχνης, μεγάλοι καλλιτέχνες, όπως ο Ντίρερ, ο Ρέμπραντ, ο Γκόγια, ο Πικάσσο, για να αναφερθώ μονάχα στις μεγάλες κορυφές. Η χαρακτική με τη ξυλογραφία, τη χαλκογραφία, τη Λιθογραφία, τη Μεταξοτυπία, την παραδοσιακή μεταξοτυπία των Γιαπωνέζων και του Γουόρχολ, και όχι τη μεταξοτυπία- όφσετ, που συνηθίζουνε οι περισσότεροι Έλληνες ζωγράφοι και την υπογράφουν σαν πρωτότυπο έργο.\nΚατάφερα και έγινα κακός, και αυτό είναι θετικό γιατί ο χώρος της Τέχνης είναι σκληρός και άτεγκτος. Γιατί η Τέχνη δεν είναι κάθομαι ως μεγαλοφυΐα και κατεβάζω ιδέες. Η ιδέα στη τέχνη γεννιέται από το υλικό που την πραγματεύεται, καθορίζεται από αυτό, γεννιέται μέσα σ’ αυτό. Μιλάμε λοιπόν για μαστόρους, με τη παλιά σημασία του όρου. Τότε που μετρούσε η αξιοπρέπεια, ο λόγος και όχι η κομπίνα και το φιάσκο.\nΘέλω να πω ότι η κουζίνα στη τέχνη της χαρακτικής γεννά το έργο. Και ο καλλιτέχνης που θέλει να κάνει χαρακτική, οφείλει να ξέρει τις τεχνικές για να βρίσκει, με φαντασία, τις λύσεις εκείνες που ταιριάζουνε, για την εικόνα η οποία απαιτεί να γεννηθεί.\nΤέτοιος μάστορας της αίσθησης η οποία διορθώνει την γνώση είναι ο Στεφανάκις. Το υλικό και η τεχνική της χαρακτικής, που περισσότερο ταιριάζει, νομίζω στην ιδιοσυγκρασία και το όραμά-του, είναι η χάραξη σε πλάγιο ξύλο.\nΗ χαρακτική σε πλάγιο ξύλο αξιοποιήθηκε, σαν βασικό εκφραστικό υλικό των περισσότερων ζωγράφων του γερμανικού εξπρεσιονισμού, και κυρίως της ομάδας της «Γέφυρας» – «Μπρίκε». Καλλιτέχνες όπως ο Έρικ Χέκελ, ο Λούντβιχ Κίρχνερ, ο Ότο Μύλερ, ο Εμίλ Νόλντε, ο Μάχ Πεχστάιν, ο Καρλ Σμιτ Ρότλουφ. συνδέσανε την ξυλογραφία με την τυπογραφία αλλά και τα μεγάλα επιτεύγματα της γερμανικής παράδοσης.\nΜε αφορμή την αναδρομική έκθεση χαρακτικής του Γιάννη Στεφανάκι στη δημοτική πινακοθήκη της Λαμίας, κυκλοφόρησε μια ειδική έκδοση του «νέου επίπεδου» με τη χαρακτική των χρόνων 1975-2005. Ένα πολύ ωραίο βιβλίο όπου παρακολουθούμε την πορεία-εξέλιξη της χαρακτικής-του. Μια πορεία που αναζητά την αλήθεια της τέχνης, αλλά και του κόσμου που ζούμε.\nΞεκινά μαθαίνοντας, τα μυστικά της τέχνης-του βλέποντας το έργο παλαιότερων μαστόρων, Κορογιαννάκη, Θεοδωρόπουλου, Μόσχου, Ρέγγου, Γραμματόπουλου και όλων που αφήσανε το ίχνος-τους στην Ελληνική Χαρακτική. Από το εναρκτήριο «τοπίο» του 1975 μέχρι την «Οδό Αισχύλου» του ’82, το «θέλει να φύγει να χαθεί, διέξοδο ζητά», του 1984, και το «Τροχός», έμαθε πάρα πολλά. Έτσι από τη «μεγάλη καταστροφή» του 1987 μέχρι τις «κιβωτούς» του 1996 διαμορφώνεται πλήρως ο προσωπικός-του εικαστικός χώρος. Που μπορεί να πει και να κάνει μονάχα αυτό που τον ενδιαφέρει, τα «παράθυρα» το 1996, τη «Λίθινη εποχή», στο «πορτρέτο του Μανώλη Αναγνωστάκη» το2000, τα παιχνίδια, το «χαράζω το θρανίο» το 2002 μέχρι την «Απόδραση» το 2005. Τριάντα χρόνια πλούσια, τριάντα χρόνια γεμάτα, μια υπέροχη πορεία χαρακτικής. Πλούσια χρόνια δημιουργίας…\nΘα άξιζε να παρακολουθήσουμε, παράλληλα με την πορεία-του στη χαρακτική τη συνολική-του καλλιτεχνική πορεία. Θ α απαιτούσε όμως χρόνο και προετοιμασία που ξεπερνά τα όρια αυτής της συνάντησης-μας. Τότε θα μπορούσαμε να εντοπίσουμε τις αναλογίες που εμφανίζονται, αλλά ακόμη περισσότερο θα μπορούσαμε να ερευνήσουμε πόσο η κάθε καλλιτεχνική έκφραση, ακριβώς μέσα από τις ιδιαιτερότητες-της, τροφοδοτεί τις άλλες. Βέβαια, θα μου πείτε, μα αφού ο ίδιος άνθρωπος τις δημιουργεί όλες, είναι φυσικό αυτονόητο να υπάρχουν αναλογίες- αντιστοιχίες. Όχι σε μια εποχή τόσο διαλυμένη, που η κοινωνική εικόνα είναι αλλοτριωμένη, δεν είναι καθόλου φυσικό. Αντίθετο η συνολική εικόνα είναι ένα αιτούμενο των καλλιτεχνών που αναζητούνε την έκφραση. Λίγοι το πετυχαίνουνε. Ο Στεφανάκις έχω την εντύπωση πως τα κατάφερε και αυτός είναι ο λόγος που εισπράττουμε μια αίσθηση πληρότητας μπροστά στα έργα του.\nΓια όλους αυτούς λοιπόν τους λόγους ζηλεύω τον Γιάννη Στεφανάκι.\nΚείμενο που διάβασε ο Ζωγράφος Χρόνης Μπότσογλου στις 8 Μαρτίου στο μικρό βιβλιοπωλείο των εκδόσεων Γαβριηλίδη με αφορμή την παρουσίαση των βιβλίων των Καβάφη – Καρυωτάκη και την έκθεση χαρακτικών του Γιάννη Στεφανάκι.


“ΜΑΥΡΗ ΘΥΕΛΛΑ”:Υπέγραψε για δύο χρόνια ο Μπέντζαμιν Σάμπσον - NOTOSPORT\nΝέο απόκτημα ο Μπέντζαμιν Σάμπσον, γιος του Τσάρλς Σάμπσον ο οποίος είχε αγωνιστεί με την “Μαύρη Θύελλα” τόσο στην Α’ όσο και στην Β’ εθνική! Ο νεαρός μέσος υπέγραψε χθες για δύο χρόνια στη “Μαύρη Θύελλα”, καθώς έπεισε την τεχνική ηγεσία για την αξία του. Θυμίζουμε ότι ήρθε την πρώτη μέρα του Αυγούστου στη μεσσηνιακή πρωτεύουσα και ακολούθησε την προετοιμασία στο Πήλιο.\nΟ Μπέντζαμιν Σάμπσον έχει γκανέζικη καταγωγή, αλλά είναι γεννημένος στη Σουηδία και λογίζεται ως κοινοτικός.\nΘυμίζουμε, ότι ο πατέρας του ήταν στην γκανέζικη “παροικία” του Σταύρου Παπαδόπουλου και είχε έρθει στη “Μαύρη Θύελλα” μαζί με τους τους Μπόατενγκ και Μπαφούρ. Επαιξε τρεις σεζόν με την Καλαμάτα στην Α’ εθνική (1997-1998 και 1999-2001), αποχώρησε και επέστρεψε στην “Μαύρη Θύελλα”, που στο μεταξύ ήταν στην Β’ εθνική και είχε πρόεδρο τον Γιώργο Γρηγορόπουλο.\nΟ Τσάρλς Σάμπσον εργάζεται πλέον ως προπονητής στη Σουηδία και ο γιος του Μπέντζαμιν θα φορέσει τη φανέλα που... ίδρωσε και ο πατέρας του πριν από πολλά χρόνια.\nΑπό εκεί και πέρα, στην Καλαμάτα βρίσκονται εν αναμονή της απόφασης της Ομοσπονδίας αναφορικά με τις ομάδες που θα καλύψουν τις κενές θέσεις στη Football League. Σήμερα αναμένεται να συνεδριάσει η επιτροπή διοργανώσεων, χωρίς όμως να θεωρείται βέβαιο ότι θα ανακοινωθεί και η απόφαση. Το θέμα μπορεί να τραβήξει και άλλες μέρες, με το παρασκήνιο να είναι έντονο.\nΠερισσότερα σε αυτή την κατηγορία: « Παιχνίδια και τη Δευτέρα στη Μεσσηνία λόγω έλλειψης γηπέδων! Εννέα χρόνια χωρίς τον Παναγιώτη... »